
Forsiden: 

"Den 20. september 1977 omkring 
kl. 4 om morgenen viste der sig plud¬ 
seligt en klar kæmpestjerne på den 
mørke himmel. Den mærkelige 
'stjerne' udsendte klare stråler af lys 
mod Petrozavodsk. 'Stjernen' nær¬ 
mede sig langsomt Petrozavodsk og 
bredte sig over byen som en vand¬ 
mand med lange fangarme som fine 
stråler af lys." 

Læs mere om "vandmanden" i 
artiklen "Fra Sydafrika til Rusland". 

Skandinavisk UFO Information 
SUFOI 

Postboks 6, 2820 Gentofte 
Formål 

1) SUFOI er en forening, der har til 
formål at bidrage til forståelsen af 
ufofænomeneme ved indsamling og 
bearbejdning af kildemateriale 
(observationsberetninger, forsøgs¬ 
resultater, bøger m.m.), samt at udbrede 
kendskabet til emnet ved publikationer, 
foredrag og anden udadvendt virksom¬ 
hed. 

2) Det er SUFOIs opfattelse, at 
kildematerialet udgør et vigtigt 
grundlag for undersøgelser og 
oplysningsarbejde ud fra en seriøs og 
kritisk synsvinkel. 

3) Ved et ufofænomen forstår vi en 
beretning om et himmelfænomen, hvis 
væsentligste kendetegn er, at det selv 
efter en nøje undersøgelse foretaget af 
kompetente personer, ikke kan 
forklares som værende et kendt 
fænomen. 

4) Da fænomenerne endnu er uopkla¬ 
rede, ønsker SUFOI ikke at fremhæve 
eller afvise nogen bestemt teori om 
deres art eller oprindelse. 

SUFOI ledes af repræsentantskabet. 

Den daglige ledelse varetages af 
formanden og de to næstformænd. 
Repræsentantskabet består af en 
repræsentant fra hvert af de til enhver 
tid etablerede områder i Skandinavien 
og de nedsatte arbejdsudvalg. 

Daglig ledelse 

Per Andersen (formand), Klingseyvej 
28, 2720 Vanløse. 38 71 96 64. 

Toke Haunstrup (næstformand, 
rapportcentral). Kampsax Kollegiet, 
Kollegiebakken 9, værelse 508, 

2800 Lyngby. 45 97 71 44. 

Peter Nørgaard (næstformand, 
foredragsafdeling). Dalsvinget 68, 

8600 Silkeborg. 86 80 13 15. 

Øvrige repræsentantskab 

Jørgen Bengtvig (arkivar). 
Galgebakken Skrænt 3-15A, 2620 
Albertslund. 42 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Karin Frost, Mariehøj 244, 2990 Nivå. 
42 24 42 19. 

Jan Hansen (medlemsarkiv), 
Posekærvej 42, 6200 Aabenraa. 

Kim Møller Hansen (fotoafdeling), 
Eilekiersvej 14, Benløse, 

4100 Ringsted. 

Erling Hegelund, Kildegårdsvej 88, 
5240 Odense NØ. 66 10 39 00. 

O!« Henningsen, Duegård, Højrebyvej 
59, 4920 Søllested. 53 94 11 69. 

Finn W. Kalvik, Armauer Hansensvei 
11, N-5030 Landås, Norge. 

Kontakt for UFO-NYTs læsere i Norge. 
55 28 01 26. 

Lennart Pedersen (alarmcentral). 
Nordmarksvej 71,4040 Jyllinge. 

42 33 50 25. 

Henrik Klinge Pedersen, Købmager- 
gade 59, 1., 1150 København K. 

Martin Lyck, Rasmus Rask Kollegiet, 
Elmelundsvej 4, lejl. 3518, 

5200 Odense V. 65 71 04 58. 

Brian E. Møller, Postboks 6, 

2820 Gentofte 

Bo Nielsen, Kunnerupvej 21, Kolt, 

8361 Hasselager. 86 28 31 91. 

Inge H. Svane, Mejlbyvej 610 D, 
Hårup, 8530 Hjortshøj. 86 99 92 39. 


Vi laver 

fremtiden om ••• 


"Vi kan ikke lave fortiden om - men vi kan lave 
fremtiden om"! Det var mottoet, da SUFOIs øverste 
ledelse mødtes i september. Størstedelen af 
debatten drejede sig da også om fremtiden. Hvad 
skal SUFOI satse på igennem de kommende år, og 
hvilke aktiviteter skal der være? 


Hvis UFO-Nyt's læsere har lyst til 
at blande sig i denne debat, hører vi 
meget gerne fra dig. Det er utroligt 
vigtigt for os at få tilbagemelding fra 
vore læsere - både ris og ros - så vi 
kan planlægge den bedstmulige ud¬ 
vikling af UFO-Nyt og foreningen 
SUFOI. Skriv til os på Postboks 6, 
2820 Gentofte. 

SUFOI vil gerne ud til en bredere 
del af befolkningen og markere os 
endnu stærkere end hidtil. Derfor in¬ 
deholder vores eget bud på fremti¬ 
den en række udadvendte aktivite¬ 
ter. Du kan derfor glæde dig til føl¬ 
gende: 

1995: 

I resten af dette år vil vi undersøge 
muligheden for at udgive en flot ufo¬ 
plakat. Vi vil intensivere aktivite¬ 
terne over for bibliotekerne og an¬ 
dre steder, hvor folk typisk kommer. 

1996: 

I 1996 vil SUFOI først og fremmest 
opbygge en ny udstilling om ufoer. 
Den skal bl.a. anvendes som vandre¬ 
udstilling til bibliotekerne. Desuden 
ser vi også på fremstilling af post¬ 
kort med ufo-motiv og en opfrisk¬ 
ning af vore materialer til skolerne. 

Året vil også byde på et nyt sær¬ 
hefte om ufoer - denne gang tager 
vi fat på påstandene om det nedstyr¬ 
tede ufo ved Roswell i 1947. 

Dertil kommer, at vi i foråret 

1996 vil afholde et nyt kursus for 
rapportoptagere. 

1997: 

1997 bliver et helt specielt år på 
grund af SUFOIs runde 40 års jubi¬ 
læum. I foråret vil der blive et spe¬ 
cielt arrangement i samarbejde med 
fx Experimentarium i København. I 
efteråret vil jubilæet så blive fejret 
med en spændende kongres samt en 
stor jubilæumsfest. 


Endelig planlægges også for 
1997 udgivelser af 1 -2 hefter og bø¬ 
ger om ufoer. 

Der er mange aktiviteter at se 
frem til, og du går således en spæn¬ 
dende tid i møde sammen med UFO- 
Nyt og SUFOI! 

Men det er ikke det hele. Også 
på mediefladen ser du mere og mere 
om ufoer. I 1995 har tv for alvor fået 
øje på ufo-emnet. Alene i den sidste 
måned har SUFOI deltaget i to lands¬ 
dækkende udsendelser om ufoer: DR- 
båndværkstedet den 16. oktober og 
TV2 Reportageholdet den 18. okto¬ 
ber. 

Disse to udsendelser har fulgt en 
travl sæson, hvor både de landsdæk¬ 
kende stationer og lokalstationerne 
har bragt ufoerne på dagsordenen. 
Når året er omme, har SUFOI delta¬ 
get i ikke mindre end 20 tv-udsen¬ 
delser om ufoer i år! Det er et re¬ 
kordstort antal i forhold til 6 indslag 
i 1994. 

Vi vil gøre vort til, at du også i 
1996 kan opleve en masse om ufoer 
i tv og pressen. 

Nu arbejder SUFOI ikke kun med 
udadvendte aktiviteter. Vi har også 
spændende projekter, der fokuserer 
på analyser af rapporterne for at 
komme en forståelse af ufo-fæno¬ 
menerne nærmere. Du kan i dette 
nummer af UFO-Nyt læse om de 
nyeste resultater af SUFOIs mere 
forsknings-orienterede arbejde fra 
projekt PADUR. 

Det er væsentligt for SUFOI at 
holde fast i og udbygge disse ana¬ 
lyse-aktiviteter, der er med til at bi¬ 
bringe en større indsigt i emnet. Vi 
vil derfor også i 1996 bringe nye re¬ 
sultaterher i UFO-Nyt - både af vo¬ 
res egen såvel som andres forskning. 

På denne måde vil vi lave fremti¬ 
den om - for dig, for SUFOI og for 
forståelsen af det ufo-fænomen, der 
i næsten 40 år har tryllebundet os.G 


AP PER 
ANDERSEN 



"Ufo-krigen" 
SUFOI og IGAP 
rejser sag mod 
TV2 

Se bagsiden... 

Ufologi 


AF TOKE 
HAUNSTRUP 



ILL: 

HENRIK KLINGE 
PEDERSEN 


Hvad var afstanden? 


SUFOI har netop afsluttet et projekt/ som undersøgte observatørers evne til 
at bedømme afstande. Her beskrives projektets resultater. 


En observatørs afstandsvurdering 
kan have afgørende betydning for 
efterforskningen af en ufoobserva¬ 
tion. Eksempelvis kan man forestille 
sig en forklaring blive forkastet, hvis 
den ikke stemmer overens med rap¬ 
portørens afstandsbedømmelse. 

I denne artikel præsenteres resul¬ 
taterne af et analyseprojekt under 
PADUR. Projektet skulle bestemme 
kvaliteten af danske ufo- og iforap- 
portørers afstandsbedømmelse. 

Evnen til afstandsbedømmelse 


Vores oplevelse af verden omkring 
os skyldes en fortolkning, som hjer¬ 
nen foretager på baggrund af de ner¬ 
veimpulser, den modtager fra san¬ 
serne. 

Når vi kan "fornemme" en af¬ 
stand (fx til et hus), er der altså ene 
og alene tale om en fortolkning af 
synsindtrykket. Der kan endnu ikke 
gives en nøjagtig beskrivelse af ev¬ 
nen til at bedømme afstand. 

Fænomenal 

sommer 

En "løve" på Fyn, et mystisk af¬ 
tryk i en lollandsk kornmark og 
og en film med obducerede ufo- 
nauter gav den danske presse 
masser af stof i den forløbne 
sommer. Man kommer uvæger¬ 
ligt til at tænke på den britiske 
presses evigt tilbagevendende 
agurketidshistorier om spøgel¬ 
seskatte, komcirkler og søslan¬ 
ger. UFO-Nyts skribenter har 
gransket sommerens mystiske 
fænomener. I dette nummer kan 
du bl.a. læse Ole Henningsens 
artikel "Midt i en dansk korn- 
cirkel" og Lars Thomas' "Histo¬ 
rien om den fynske 'løve'". 

I næste nummer af UFO-Nyt 
bringer vi det sidste nye om den 
omdiskuterede obduktionsfilm. 
Læs mere på bagsiden af dette 
nummer. 

På gensyn i 1996! 

Kim Møller Hansen 
redaktør 


Dog har man kunnet påvise en 
række "dues" (engelsk udtryk som 
på dansk kan oversættes til "vink"), 
som er af betydning for afstands¬ 
bedømmelsen. De vigtigste "af- 
standscues" er: 

•Stereoskopsyn: Afstanden mellem 
vore øjne resulterer i en lille forskel 
mellem de to nethindebilleder. Den¬ 
ne forskel hjælper hjernen til en af¬ 
standsbedømmelse. Der er dog no¬ 
gen uenighed om størrelsen af den 
afstand, hvor stereoskopsynet har 
virkning. Den maksimale afstand 
angives fra få meter til 600 meter 
som det absolut mest optimistiske 
(Farne, 1975, side 52 ff.). 
•Overlapning: Et særligt effektivt 
afstandscue optræder, hvis det ob¬ 
serverede fænomen bevæger sig ind 
foran eller bag andre genstande 
(huse, træer, skyer etc.). 
•Luftperspektiv: Fjerne genstande 
virker mere slørede end nære gen¬ 
stande. 

•Kropsbevægelse: Bevæges hove¬ 
det eller kroppen, vil synsvinklen til 
forskellige genstande ændres. Æn¬ 
dringen vil være størst for nære gen¬ 
stande og mindst for fjerne. 
•Struktur-gradianter: Står man på 
åbent land og kikker mod horison¬ 
ten, vil man bemærke, at forskellige 
træk i landskabet "glider sammen" i 
retning af horisonten. Det klassiske 
eksempel er den lige landevej, hvor 
vejens sider "glider" mod hinanden 
i retning af den fjerne horisont (se 
tegning). En genstand, som befinder 
sig på jorden (fx et træ), vil "afskæ¬ 
re" terrænet et bestemt sted. Afskær- 
ringsstedet er et afstandscue. 

Ovenståendeoversigt er udarbej¬ 
det på baggrund af (Day, 1972) og 
(Farne, 1975). 

Hvorvidt det overhovedet er mu¬ 
ligt for en observatør at vurdere af¬ 
standen til et givet fænomen, afhæn¬ 
ger af hvilke afstandcues, som er 
indeholdt i de sanseimpulser, som 
hjernen modtager. Er alle afstands- 
cues ovenfor til disposition, kan man 
forvente en god overensstemmelse 
mellem observatørens afstandsbe¬ 
dømmelse og den virkelige afstand 
til fænomenet. Det omvendte gør sig 
selvfølgelig gældende, hvis ingen 
eller kun få afstandscues er til dispo¬ 


sition. 

I et forsøg på at overføre d^nne 
viden om afstandscues til de rappor¬ 
ter vi modtager, har jeg udarbejdet 
tabel 1, som viser, hvilke afstands¬ 
cues der er aktive under forskellige 
typer af observationsforhold. 

Tabel 1 giver et indtryk af, hvor 
stor afhængighed der er mellem 
observationsforholdene og det antal 
afstandscues, der er til disposition. 
Særlig interessant er det at bemærke, 
at alle afstandscues er aktive ved ob¬ 
servationer af fænomener, der obser¬ 
veres ved dagslys og på baggrund af 
det omgivende terræn. Omvendt er 
antallet af cues mindst ved observa¬ 
tioner foretaget i mørke, og hvor fæ¬ 
nomenet optræder på baggrund af 
himlen. 

Fordelingen af afstandscues - 
som den fremgår af tabel 1 - leder 
til den konklusion, at den dårligste 
afstandsbedømmelse fremkommer 
ved observationer af fænomener på 
nattehimlen. Dette stemmer i øvrigt 
godt overens med den erfaring, vi 
som ufologer har fra rapportarbejdet. 



Jord 

Himmel 

Dagslys 

Alle 

Siereoskopeyn 
Lurftpør*- i 
(Overlapning) 

Morke 

Stereoskopsyn 

Overlapning 

(Bevægelse) 

(Strukturgrd.) 

Stereoskopsyn 

(Overlapning) 


Tabel 1 viser, hvilke afstandscues som 
er aktive afhængigt af obser¬ 
vationsforholdene. Venstre kolonne 
angiver, om der er tale om 
observationer foretaget ved dagslys 
hhv. i mørke. I øverste række angiver 
"Jord", at fænomenet er observeret 
med det omgivende terræn som 
baggrund, mens "Himmel" angiver, at 
fænomenet er observeret på baggrund 
af himlen. 

Analyserne 


De følgende analyser er udført for 
at eftervise de teoretiske overvejel¬ 
ser beskrevet ovenfor samt at give 
et billede af danske rapportørers af¬ 
standsbedømmelser. 

Materialet - som er anvendt i for¬ 
bindelse med analyserne - udgøres 
























Ufologi 


UFO-NYT 4/95 5 



Figuren viser fordelinger' at 
afstandsbedømmelser for observationer at 
metoorer. satelliter og stjerne/ 


AI9*riJ 


Figuren viser (ordelrnqen al 
afstandsbedømmelser for observationer 
af UFOer 


Figuren viser fordelmoen af 
ifstendsbedømmeiser for observationer 
af ffy foretaget efter mørkets frembrud 


Figuren viser betydningen af strukturgradianter. 
Vejen er her en iøjnefaldende strukturgradiant 
Sammenholdes træernes 'placering 1 med vejen, fortæller 
det os noget om afstanden. 


Figur 1 


Figur 2 


Figur 3 


af rapporter fra SUFOls Rapport¬ 
arkiv og dækker perioden 1980- 
1993. 

Den første analyse omfatter rap¬ 
porter, som opfylder følgende betin¬ 
gelser: 

® Der er tale om observationer af 
meteorer, satellitter og stjerner. 

(S) Der er tale om observationer fore¬ 
taget efter mørkets frembrud. 

(C) Rapportøren har ikke på rappor¬ 
teringstidspunktet haft kendskab til 
forklaringen på sin observation. 

Meteorer, satellitter og stjerner 
har det fællestræk, at der er tale om 
"fjerne" himmelobjekter. Den mind¬ 
ste afstand kan optræde i forbindelse 
med meteorer. Her bliver afstanden 
dog aldrig mindre end 20 km (Rog- 
genTanns, 1989 side 12). Den store 
afstand til disse fænomener bevirker, 
at stereoskopsynet ikke er et anven¬ 
deligt afstandscue. Sammenholder 
man derfor observationsbetingel- 
seme for denne type observationer 
med tabel 1, vil man se, at ingen 
afstandscues optræder (selvfølgelig 
med den undtagelse, at fænomenet 
forsvinder bag en sky el. lign.). 

Figur 1 viser fordelingen af af¬ 
standsbedømmelser for gruppen af 
meteor-, satellit- og stjerneobser¬ 
vationer. Gruppen omfatter 13 rap¬ 
porter. Som det fremgår af figuren, 
mener 7 rapportører (54%), at af¬ 


standen var 100-2.000 m, 4 rappor¬ 
tører (31%) angiver afstanden til 
2.000 m eller derover, og 2 rappor¬ 
tører (15%) opgiver 100 m eller der¬ 
under. Den maksimale afstandsbe¬ 
dømmelse for denne gruppe af rap¬ 
porter er 20 km. 

Dermed synes det rimeligt at kon¬ 
kludere, at ingen af de 13 rapportø¬ 
rer kunne vurdere afstanden til det 
observerede fænomen korrekt. Den¬ 
ne konklusion stemmer da også fint 
overens med de teoretiske betragt¬ 
ninger og støtter den generelle erfa¬ 
ring: at man ikke kan vurdere af¬ 
stande i mørke. 

En anden undersøgelse omfattede 
rapporter, som havde fået identifika¬ 
tionen "fly". Rapporterne i denne 
analyse opfylder endvidere betingel¬ 
serne B og C fra før. Denne gruppe 
omfatter i alt 31 sager, og figur 2 
viser fordelingen af rapportørernes 
afstandsbedømmelser. 

Hovedparten af rapportørerne 
(55%) angiver afstanden til at være 
100-2.000 m, mens 29% angiver 
2.000 m eller derover, og 16% be¬ 
dømmer afstanden til at være 100 m 
eller derunder. Sammenlignes figur 
1 og 2 vil man bemærke, at der er 
stor lighed mellem fordelingen i de 
to grupper. 

Det er i øvrigt værd at bemærke, 
at i en enkelt af sagerne fra gruppen 


med flyobservationer, vurderede 
rapportøren afstanden til at være så 
lille som 5 m! 

Den sidste undersøgelse omfatter 
rapporter, som har fået klassifikatio¬ 
nen "ufo". Det drejer sig altså om 
observationsberetninger, som har 
været undersøgt af SUFOI, og som 
det ikke har været muligt at forklare. 
Endvidere opfylder uforapporterne 
betingelse B fra før. Gruppen om¬ 
fatter 29 uforapporter. 

Figur 3 viser fordelingen af af¬ 
standsbedømmelser. Det ses, at om¬ 
trent lige mange angiver afstanden 
til at være 100 m eller derunder 
(48%) og mellem 100 m og 2.000 m 
(45%). Kun 7% angiver afstanden til 
at være 2.000 m eller derover. 

Tabel 2 (se næste side) viser en 
samlet oversigt over fordelingen af 
afstandsbedøm-melser i de tre grup¬ 
per. Som følge af udvælgelseskri¬ 
terierne omfatter de tre grupper ude¬ 
lukkende natobservationer. 

Ved et kik på tabel 2 kan det kon¬ 
stateres, at: 

• De to grupper med ifoobservati- 
oner har samme fordeling af af¬ 
standsangivelser. 

• Der synes at være en signifikant 
forskel mellem fordelingen af af¬ 
standsangivelser for uforapporter 
hhv. iforapporter. Tilsyneladende an¬ 
us 5 

Stjerne 

15% 

16% 

48% 

Fly 

54% 

55% 

45% 

UFO 

31% 

29% 

7% 


Tabel 2 viser fordelingen af 
afstandsbedømmelser for de tre 
analyse-grupper. 

giver relativt flere uforapportører af¬ 
standen til at være 100 m eller der¬ 
under, mens færre opgiver afstanden 
til 2.000 m eller derover. 

Den ensartede fordeling af ifoob- 
servationer stemmer godt overens 
med det forhold, at det ikke er mu¬ 
ligt at vurdere afstande i mørke. Nat¬ 
observationer af ifofænomener er 
kendetegnet ved ingen eller kun me¬ 
get ringe afstandscues. Derfor op¬ 
træder de samme fejlvurderinger ved 
observationer af stjerner, satellitter, 
meteorer og flylys. 

Det er derimod vanskeligere at 


forklare forskellen mellem ifo- og 
uforapportørers afstandsbedømmel¬ 
ser. Undersøgelsens resultater støt¬ 
ter dog den mulighed, at en række 
af uforapporteme er blevet klassifi¬ 
ceret som ufoer netop pga. rappor¬ 
tørens korte afstandsbedømmelse. 
Derved optræder der relativt flere 
rapporter med korte afstandsangi¬ 
velser blandt uforapporterne. 

Afslutning og konklusion 


Et hovedproblem for dette projekt 
har været at skaffe tilstrækkeligt med 
rapporter til egentlige statistiske ana¬ 
lyser. Dette er årsagen til, at under¬ 
søgelsen udelukkende har beskæfti¬ 
get sig med natobservationer - nat¬ 
observationer udgør hovedparten af 
de henvendelser, som SUFOI mod¬ 
tager. 

Analyserne gør det muligt at kon¬ 
kludere: 

Ved observation af fænomener, 
som optræder på baggrund af nat¬ 
tehimlen, er det ikke muligt at be¬ 
dømme afstanden. 

Heraf kan det udledes, at det un¬ 
der disse forhold ej hellerer muligt 


at bedømme det observerede fæno¬ 
mens størrelse. Dette skyldes, at vur¬ 
dering af størrelse sker på basis af 
en afstandsbedømmelse (Day, 1972 
side 103-108). 

Analyserne viser også, at ufo¬ 
rapportører angiver en kortere af¬ 
stand til det observerede fænomen 
end iforapportører. 

Dette kan hænge sammen med, at 
en gruppe af rapporter er klassificeret 
som ufoer pga. en kort afstandsbe¬ 
dømmelse. ^ 

Hvorvidt disse konklusioner kan 
overføres til dagslys- observationer, 
har det ikke været muligt at under¬ 
søge. □ 


Litteraturhenvisninger: 

Day, R. H.: "Perception" , Hans 
Reitzel 1972 

Farne, Mario: "Perception af det 
visuelle rum ", Hans Reitzel 1975 
Roggemans, Paul: "Handbookfor 
visual meteor observations" , Sky 
Publishing Corporation 1989 


Projekt PADUR 

PADUR er en sammentrækning af "Projekt til Analyse af Danske Ufo- Rapporter". Det overordnede formål med 
PADUR er at indgå i studiet af ufofænomenet gennem statistiske analyser af danske ufo- og iforapporter. 

Projekt PADUR blev oprettet i 1992 af Toke Haunstrup. I 1993 fremkom projektets første resultat: en analyse 
af usikkerheden af danske rapportørers tidsangivelser. I perioden 1993-1995 lå projektet stille grundet mang¬ 
lende tidsressourcer. 

Der henvises i øvrigt til følgende artikler: 

Toke Haunstrup: "Projekt PADUR", UFO-Nyt nr. 3/92, side 22 
Toke Haunstrup: "Hvornår så du ufoet?", UFO-Nyt nr. 2/93, side 7 


PADUR-rapport 

I forbindelse med analysen af danske rapportørers afstandsvurderinger er der udarbejdet en rapport. Heri beskrives 
analysens resultater, og forskellige teorier diskuteres. 

Rapporten er skrevet af Toke Haunstrup og omfatter 34 sider (inklusive bilag). 

Du kan rekvirere en kopi af rapporten ved at indbetale 50 kr. på giro 9 11 77 25, SUFOI, Postboks 6, 2820 
Gentofte. Anfør på girokortet, at bestillingen gælder "PADUR-rapport". Beløbet dækker udgifter i forbindelse med 
kopiering og ekspedition. 


TV2 manipulerer 

Onsdag den 18. oktober viste TV2 udsendelsen "UFO-krigen". Programmets titel og programomtaleme 
postulerer, at SUFOI og IGAP bekriger hinanden. Dette er naturligvis noget vrøvl og opfundet af TV2 - 
måske i et krampagtigt forsøg på at øge interessen for udsendelsen og banke seertallet op. SUFOI og IGAP 
har protesteret over TV2’s påstande og udsendt en fælles pressemeddelelse, som kan læses på bagsiden af 
dette nummer. 
tred 

Midt i en dansk korncirkel 


En dansk korncirkel fik megen omtale i september 1995. Hvordan den opstod 
i den lollandske kornmark, er stadig en gåde. Men aftegningen blev undersøgt 
og registreret af SUFOIs lokale repræsentant, der her giver sin helt personlige 
beretning om hændelsen. 


Det er altid spændende at læse om 
og se billeder og film med de ejen¬ 
dommelige cirkler og andre afteg¬ 
ninger, der i årenes løb er dukket op 
i en lang række lande. I flere år var 
det specielt de engelske korncirkel- 
fænomener, der virkede interessante 
og mystiske, og som i starten i høj 
grad blev kædet sammen med ufo¬ 
fænomener. Men efterhånden udvik¬ 
lede aftegningerne sig fra at være 
forskellige former for cirkelformede 
mønstre til mere og mere komplice¬ 
rede og kunstneriske former. 

Samtidig med denne udvikling 
aftog min personlige interesse for 
fænomenerne også stærkt. Afteg¬ 
ningernes ændring fra det primitive 
til det mere sofistikerede antydede 
for mig mere end noget andet, at der 
naturligvis var tale om intelligens- 
væseners værk. Og for at blive ved 
jorden, var jeg heller ikke i tvivl om, 
at disse væseners herkomst skulle 
søges i dyreriget, nemlig i spøge¬ 
fuglenes rækker. 

Det var derfor næsten skæbnens 
ironi, at jeg pludselig i september 
1995 i bogstaveligste forstand be¬ 
fandt mig midt i et korncirkelfæno- 
men i Holeby på Midtlolland. 


Ufo-interesse ret alarmerer SUFOI 

Claus Lindloff, Toreby L., er ufo¬ 
interesseret og var af en bekendt ble¬ 
vet gjort opmærksom på, at der på 
en stubmark i den nordlige udkant 
af Holeby befandt sig en aftegning, 
der meget mindede om de kendte 
fænomener fra England. 

CL tog den 12. september 1995 
sammen med sin kone og en bekendt 
samt gårdejer Klaus Stentebjerg- 
Olesen ud på marken for at se nær¬ 



mere på aftegningen og opmåle den. 
Herefter underrettede CL SUFOIs 
Rapportcentral, der lod meldingen 
gå videre til undertegnede. 

Fænomenet vist i tv 

Næste formiddag blev TV2/Øst in¬ 
formeret af CL, og tv-holdet duk¬ 
kede kort efter op og lavede opta¬ 
gelser af fænomenet på marken samt 
interviewede CL og KS-O, der har 
forpagtet den pågældende jord. In¬ 
gen af dem havde en naturlig forkla¬ 
ring på, hvordan aftegningen kunne 
være opstået. Indslaget blev bragt i 
TV2/Øst om aftenen den 13. septem¬ 
ber kl. 19.30 og vakte stor lokal in¬ 
teresse. 

På grund af arbejde og mødeak¬ 
tiviteter havde jeg desværre ikke 
mulighed for omgående at besøge 
åstedet. Men pr. telefon fik jeg dog 
en foreløbig beskrivelse af begiven¬ 
hederne både fra CL og KS-O. 

Gårdejer KS-O fortalte, at man 
havde opdaget aftegningen i marken, 
da den skulle mejetærskes omkring 
den 8. august. Markeringen var ble¬ 
vet tegnet, hvorefter man var kørt 



TEKST OG 
FOTOS: 

OLE 

HENNINGSEN 



K orneir kel- 
fæ norne net ved 
Holeby. 

over området med mejetærskeren. 
Aftegningen kunne stadig ses bag¬ 
efter, da den bestod af kornstrå, der 
lå på jorden, bøjet nede ved jord¬ 
overfladen. Når mejetærskeren hø¬ 
ster det øvrige korn, sker dette i en 
højde af ca. 10 cm og berører derfor 
ikke de komstrå, der ligger nede ved 
jordoverfladen. 

Afgrøden bestod af vinterhvede 
af sorten Ritmo. KS-O fortalte også, 
at der ikke på nogen måde var tale 
om ekstraordinær gødskning eller 
sprøjtning af området. Der er altså 
ikke dyrkningsmæssigt foretaget 
noget unormalt i forhold til den øv¬ 
rige mark. Heller ikke i forbindelse 
med sprøjtning af marken tidligere 
på året er der bemærket noget usæd¬ 
vanligt ved det pågældende område. 

Ingen set i kornmarken 


lignede et symbol, der findes på fly¬ 
vepladsen synlig fra luften til orien¬ 
tering om, hvorledes flyverne skal 
forholde sig mht. placering på græs¬ 
eller asfaltbane m.v. (se foto t.v.). 

BH er overbevist om, at han ved 
overflyvningerne ikke så andet end 
to cirkler forbundet med en lige 
bjælke. Hvis dette holder stik, er af¬ 
tegningen opstået af to omgange! 

Farvedias taget fra luften af om¬ 
rådet i begyndelsen af juli viser des¬ 
værre ikke tilstrækkeligt klart den 
del af marken, hvor aftegningen er 
opstået. De kan derfor heller ikke 
bidrage til at fastslå, hvornår fæno¬ 
menet kom til syne, og hvordan det 
så ud fra starten. 

En nabo til marken fortalte ved 
et af besøgene undertegnede, at han 
sammen med en af sine andre naboer 
har set aftegninger i marken så tid¬ 
ligt som op til en måned før høst - 
dvs. i begyndelsen af juli. På grund 
af afstanden og markens placering 
har han ikke set selve aftegningen, 
men blot "en slags hul i kornet" på 
det pågældende sted. 

Komstråenes udseende og mod¬ 
ningsproces tyder endvidere på, at 
fænomenet ikke er opstået på et 
meget tidligt tidspunkt i dyrknings¬ 
processen. 


Gårdejeren og hans medhjælper har 
heller ikke set fx børn inde i korn¬ 
marken eller spor efter gående. Han 
troede dog ved opdagelsen, at der 
måske var tale om, at aftegningen 
kunne være lavet af større børn på 
knallert. 

Som det ses af tegningen (side 9) 
af fænomenet, ser aftegningen dog 
ret så kompliceret ud. Der er tale om 
to store cirkler forbundet med en lige 
bjælke. Omtrent midt på denne fin¬ 
des vinkelret en slags tværgående 
midterbjælke. 

Aftegningen set fra svævefly 


Efter mine samtaler med CL og KS- 
O kontaktede jeg flyvepladsleder 
Boye Hansen fra Lolland-Falster 
Airport, der ligger kun 2 km SV for 
den nu berømte mark. BH er samti¬ 
dig svæveflyveinstruktør og fortalte, 
at den lokale svæveflyveklub to uger 
før den angivne høstdato havde haft 
sommerstævne. I den forbindelse 
havde han selv flere gange sammen 
med en elev været i luften over om¬ 
rådet i svævefly. Herfra havde de ved 
flere lejligheder set den pudsige af¬ 
tegning i kornmarken. 

Den stod meget skarpt og tyde¬ 
ligt i hvedemarken set fra luften. 
Aftegningen tiltrak sig især svæve¬ 
flyvernes opmærksomhed, da den 


Seerstorm på tv 


TV 2/Øst modtog mange seerreak¬ 
tioner på et indslag med alle mulige 
forklaringer på fænomenet. Torsdag 
den 14. september bragte man igen 
optagelser af aftegningen i marken 
og havde fået forfatteren Preben 
Hansson, Korsør, i studiet for en 
kommentar. 

Preben Hansson, der bl.a. er 
kendt for sin kontroversielle bog om 
Trelleborg, har også interesseret sig 
for koncirkelfænomener. Han om¬ 
talte flere af de gængse teorier for 
fænomenets oprindelse. Endvidere 
fremhævede han, at i de "ægte korn¬ 
cirkler" er kornstråene bøjet i 20 
centimeters højde overjorden. 

Preben Hansson sagde om korn¬ 
cirklen i Holeby, at der var en en¬ 
kelt teori, som man kunne tage som 
spøg eller alvor alt efter tempera¬ 
ment. Men hvis man forestillede sig, 
at vi blev overvåget fra en fremmed 
planet, så lå der vel et rumskib bag 
Månen. Når besætningen så på 
grund af det lange ophold kedede 
sig, havde de sikkert morskab ved 
at sætte sådanne aftegninger for at 
se, hvordan vi reagerede nede på 
Jorden. 


Indslag i landsdækkende tv 


TV-2 Nyhederne kl. 22 samme af¬ 
ten havde lånt visse af optagelserne 
fra sin regionalstation og supplerede 
med et kort klip fra et foredrag i 
Astrologihuset i København samme 
aften om bl.a. korncirkler. Her hørte 
man direktør Robby Curdorf for¬ 
tælle, at der var tale om en slags af¬ 
tryk af en energi, der kommer ude¬ 
fra, og som har til formål at stabili¬ 
sere nogle energier, som er i ba¬ 
lance. 

Speakeren afkræftede også med 
zoologer som kilde, at der skulle ha¬ 
ve været tale om hjorte i parrings¬ 
humør. TV-2 Nyhedernes indslag blev 
endvidere krydret med det kendte 
filmklip fra England, hvor man ser de 
to aldrende pubgæster Dave Corley 
og Dog Bowerts gå og trampe kor¬ 
net ned og på den måde fabrikere 
korncirkler. At disse to aldrende her¬ 
rer så ikke kan være årsag til det 
enorme antal engelske korncirkel- 
fænomener, selv om de efter egen 
angivelse har været i gang siden 
1978, blev ikke nævnt. Afslutnings¬ 
vis viste man et større interessant 
cirkelfænomen fra en kornmark i 
Norge. 

Det lokale dagblad Lolland-Fal- 
sters Folketidende havde dagen ef¬ 
ter en af sine fotografer i luften over 
området. Hans farvefotos blev lør¬ 
dag den 16. september bragt på for¬ 
siden med en omtale af, at "den loka¬ 
le ufo-ekspert" i løbet af weekenden 
ville undersøge aftegningen nær¬ 
mere. 

Stort rykind i weekenden 


Allerede på lang afstand kunne in¬ 
gen være i tvivl om, hvor aftegnin¬ 
gen var at finde. Det vrimlede med 
ufo-interesserede og andre nysger¬ 
rige. 

Det lykkedes dog at få foretaget 
de nødvendige opmålinger og regi¬ 
streringer. Samtidig blev der taget 
jordprøver, dels af jordoverfladen og 
dels i 20 centimeters dybde. Der blev 
taget jordprøver tre steder i selve 
aftegningen samt kontrolprøver i 
markområdet uden for fænomenet. 

Der blev endvidere indsamlet prø¬ 
ver af kornstrå samt prøver af de 
bøjede kornstrå og deres tilhørende 
rødder og vedhængende jord. 

"Ufo-eksperten” i TV2/Øst 
og TV-2 nyhederne 

Søndag morgen var TV2/Øst i tele¬ 
fonen og ville gerne lave nye opta¬ 
gelser med "ufo-eksperten" og høre 
kommentarer samt få nogle konklu¬ 
sioner. Disse optagelser samt et ind¬ 
slag med flyvepladsleder Boye Han¬ 
sen blev så foretaget i løbet af søn¬ 
dag eftermiddag og udsendt om af¬ 
tenen den 17. september. 

Også denne gang havde den re¬ 
gionale tv-station videresendt opta¬ 
gelserne. Overraskende tonede un¬ 
dertegnede derfor op i et mindre ind¬ 
slag om sagen i TV-2 nyhederne kl. 
19. 

Afsluttende bragte TV2/Øst end¬ 
nu et indslag mandag den 18. sep¬ 
tember, hvor Ole Juul, Espergærde, 
blev citeret for, at aftegningen måtte 
være kunstigt frembragt, da han ved 
besøg på marken havde fundet et hul 
i midten af hver cirkel - underfor¬ 
stået at her havde de pinde stået, hvor¬ 
med man havde konstrueret cirklerne. 

Jeg skal gerne erkende, at jeg med 
min skeptiske baggrund naturligvis 
straks kiggede efter mulige huller i 
cirklernes centrum, da jeg dagen før 


var på stedet. Og der var ganske rig¬ 
tigt små huller på ca. 5-7 ems dybde 
og med en diameter som en tommel¬ 
finger, men det var min helt klare 
opfattelse - på grund af deres udse¬ 
ende og jordens beskaffenhed - at 
disse huller var af nyere dato. Mit 
gæt er, at de er lavet af en af de man¬ 
ge andre interesserede, der få dage i 
forvejen har lavet dem i forbindelse 
med deres egen opmåling af cirk¬ 
lerne. 

Lolland-Falsters Folketidende 
havde igen mandag den 18. septem¬ 
ber på forsiden en omtale af mine 
foreløbige konklusioner i sagen. 

Beboere i området har set forskel¬ 
lige lysfænomener. I skrivende stund 
kan disse fænomener dog ikke umid¬ 
delbart sættes i forbindelse med af¬ 
tegningen i kornmarken. 

Dette gælder også resterne af en 
blå, massiv gummibold, der også 
blev fundet ved marken og "for en 
sikkerheds skyld" afleveret af en in¬ 
teresseret ved et af mine besøg i 
området. 

Registrering af fænomenet 

Med baggrund i fænomenets udse¬ 
ende og omstændighederne ved dets 
fremkomst, har SUFOI p.t. ikke of¬ 
ret ressourcer på tilbundsgående 
analyser af de indsamlede prøver. 
Disse er dog foreløbig arkiveret. 



På grund af den almene interesse 
er fænomenet dog omhyggeligt op¬ 
målt, registreret og fotograferet ved 
mine tre besøg på stedet for at sikre 
flest mulige data, før marken piøjes. 

Hvad viser dataene? 

Det er min personlige vurdering, at 
de foreliggende data i sagen ser så¬ 
ledes ud: 

• Kornstråene er bøjet helt nede ved 
jorden. 

• Der er ingen synlige trykmærker i 
jorden, ligesom der heller ikke er 
konstateret nogen form for afsvid¬ 
ning eller forbrænding af tilovers¬ 
blevne kornstrå. 

• Kornstråene er ikke lagt ned som i 
forbindelse med et direkte tryk oven¬ 
fra eller som ved et lufttryk ovenfra. 
De er lagt ned "fra siden" som med 
en tromle eller andet "apparat". 

• Opmålingerne viste, at aftegning¬ 
ens mønstre ikke er lige og symme¬ 
triske. Cirklerne er ikke lige store. 
De er heller ikke helt runde. Den ene 
tværbjælke "sidder skævt" i forhold 
til den anden. Der er endvidere an¬ 
dre uoverensstemmelser i "konstruk¬ 
tionen". 

• Det er muligt at gå ind til aftegnin¬ 
gen på marken via sprøjtespor - dvs. 
traktorspor som anvendes ved sprøjt¬ 


ning. De nærmeste spor findes kun 
80 cm fra aftegningen. 

• Efter svæveflyvernes opgivelser, er 
aftegningen ændret i perioden fra 
deres overflyvninger og til høst ca. 
14 dage senere. Hvis dette udsagn 
holder stik, er det et yderligere indi¬ 
cium for en "konstruktion". 

Intelligensvæseners arbejde 


Fænomenet ser meget spændende ud 
med sin mereend 34 meter store ud¬ 
strækning. Men alt i alt ser aftegnin¬ 
gen og de "nedlagte" komstrå "fa¬ 
brikeret" ud. 


Jeg er altså ikke i tvivl om, at vi 
har med en aftegning at gøre som er 
lavet af intelligensvæsener - og de 
stammer sandsynligvis fra Jorden! 

Samtidig skulle jeg dog være et 
skarn, om jeg ikke på det kraftigste 
anmodede "fabrikanterne" om at stå 
frem. Og de skal være meget vel¬ 
komne til at kontakte mig anonymt, 
hvis de blot på overbevisende måde 
kan godtgøre, hvorledes og hvornår 
fabrikationen af Danmarks hidtil 
mest omtalte korncirkel har fundet 
sted! 

□ 


Korncirkel i 
Odsherred 


Komcirkelfænomener har ikke kun 
spøgt på Lolland denne sommer. 
Carl Otto Bindslev, Sorø, har gjort 
UFO-Nyfs redaktion opmærksom 
på, at der også dukkede et ca. 40 m 
stort cirkelfænomen op i en korn¬ 
mark tilhørende Vejrhøjgård ved 
Stubberup i Odsherred om morge¬ 
nen den 16. juli 1995. 

Der var et foto af symbolet i den 


lokale presse, og det vakte en del 
opmærksomhed. Forklaringen blev 
dog, at det sikkert var nogle drenge, 
der ville lave mystik. 

Carl Otto Bindslev har ved be¬ 
søg den 27. september konstateret, 
at fænomenet stadig kunne ses i 
stubmarken på den stejle øst¬ 
skråning. Han har derfor fotogra¬ 
feret og opmålt aftegningen. 


Bindslev gør opmærksom på, at 
aftegningens cirkler er ovale, men 
at opmålingerne og hans efterføl¬ 
gende matematiske beregninger 
viser, at der er tale om en præcis 
skrå projektion af en nøjagtig cir¬ 
kel. 

Og dermed placerer aftegningen 
sig som en af de lidt mere specielle. 

□ 



Dette symbol var aftegnet meget 
sirligt i kornet på Vejr høj gård s mark 
ved Stubberup i Odsherred om 
morgenen den 16. juli 1995. 
Symbolet er her optegnet med 
cirkelbuer, og selve aftegningens 
ovale udstrækning på marken er vist 
med små punkterede streger, så man 
kan se symbolets afvigelser fra 
cirkelbuerne. Pilene viser, i hvilke 
retninger kornet er lagt ned - yderst 
mod uret og inderst med uret. 

(Tegning: Carl Otto Bindslev) 

Fra Sydafrika til Rusland 

Den 19.- 20. august indbød den engelske ufo-organisation BUFORA til sin 8. 
internationale ufo-kongres i Sheffield. Programmet bød på nyt fra alle 
verdenshjørner: England, USA, Rusland, Zimbabwe, Østrig, Italien, Spanien, 
Skotland - og så naturligvis Danmark! 


Universitetet i Sheffield var i august 
rammen om BUFORA's 8. interna¬ 
tionale kongres om ufoer - en ram¬ 
me, der næsten blev sprængt af over¬ 
vældende tilslutning. Kongressen 
var totalt udsolgt, og der manglede 
endda plads til alle i det ellers store 
auditorium til omkring 300 personer. 
Arrangørerne måtte sætte video¬ 
skærme op i tilstødende lokaler, hvor 
resten af publikum måtte nøjes med 
en direkte transmission. 

Folk var kommet for at høre en 
status for ufo-forskningen i mere end 
10 forskellige lande samt se den kon¬ 
troversielle video med en påstået ob¬ 
duktionen af en af Roswell-ufonau- 


■1 

I 

lååm 1 

Nj|k 

Philip Manfe 1 

vrskningsledcr for 

BU FORA. (Fim 

|. Pa^nclersen). 


terne. Det var kun anden gang, fil¬ 
men blev vist for offentligheden og 
første gang i sin helhed. 

Walter Andrus, den mangeårige 
formand for den amerikanske ufo¬ 
organisation Mutual UFO NetWork 
(MUFON), var æresgæst ved kon¬ 



ferencen. Han gik som den første på 
talerstolen og gav en kort oversigt 
over BUFORA's historie og ikke 
mindst de personligheder, der har 
været drivkræfterne bag foreningen. 

Skotlands første bortførelse 


Malcolm Robinson fra Skotland kun¬ 
ne fortælle om dette lands første, 
kendte bortførelsessag. Colin Wright 
var sammen med kammeraten Gary 
på vej i bil, da de havde en frygtind¬ 
gydende oplevelse af et mærkeligt 
fænomen på tæt hold. Da de senere 
kom hjem, blev de opmærksomme 
på, at der var forsvundet 1 1/2 time, 
som de ikke kunne gøre rede for. 

De to mænd blev uafhængigt af 
hinanden bragt under hypnose, og de 
fortalte i store træk den samme hi¬ 
storie om at være blevet taget om 
bord i et fartøj. Colins historie var 
den mest detaljerede og helt typisk: 
Han blev ført om bord i et fartøj, 
hvor han blev undersøgt af små, tyn¬ 
de ufonauter med trekantformede 
hoveder. 

Garys historie var knapt så detal¬ 
jeret og mere udflydende. Under 
hypnose kunne han huske, hvordan 
han "flød gennem luften". Hvordan 
han var nøgen. Og at han også så 
nogle mærkelige væsener. 

En påfaldende detalje var, at de 
begge fortalte, hvordan der blandt 
væsenerne var en enkelt, der var an¬ 
derledes. Han (hun?) var gammel, så 
anderledes ud og havde rynker i an¬ 
sigtet. Denne detalje dukkede op fra 
både Colin og Gary under hypnosen. 

Denne type historier er en udfor¬ 
dring for ufo-forskningen. Der er 
ganske vist mange træk i beretnin¬ 
gerne, der minder om drømme eller 
lignende tilstande. Flere forsøg har 
da også vist, at der er en klar sam¬ 
menhæng mellem disse beretninger 
og drømmetilstande. Alligevel må 
det undre, at de to personer ikke 
alene kunne fortælle meget ensly¬ 
dende historier, men at der også er 
specielle detaljer, der går igen i de 
to historier. 


Ruslands nærkontakt med 
"rumskib" 


"Den 20. september omkring kl. 4 
om morgenen viste der sig pludse¬ 
ligt en klar kæmpestjerne på den 
mørke himmel. Den mærkelige 'stjer¬ 
ne' udsendte klare stråler aflys mod 
Petrozavodsk. 'Stjernen' nærmede 
sig langsomt Petrozavodsk og bredte 
sig over byen som en vandmand med 
lange fangarme som fine stråler af 
lys." 

Sådan kunne den sovjetiske avis 
Izvestia berette den 23. september 
1977, og snart kendte hele verdenen 
den sælsomme beretning om byen 
Petrozavodsk, der havde været i nær¬ 
kontakt med et ufo. Vidner bedømte 
fænomenet til at være højst 10 km 
over byen, og man søgte desperat 
efter forklaringer. Ja, en russisk pro¬ 
fessor ved universitetet i byen mente 
endda, at han kunne beregne højden 
til at være 6 1/2 km. 

Efter en periode fremkom teo¬ 
rien, at byen faktisk havde oplevet 
et rumskib - men et rumskib af sov¬ 
jetisk oprindelse! Kl. 04.01 varCos- 
mos-955 raketten nemlig blevet op- 
sendt fra Plesetsk raketbasen. Flere 
forskere mente, at folk havde set en 
gassky fra denne opsendelse. 


Heono3HaHHoe 

Den russiske 
forsker dr. 
Sergey 
C hemons s 
fortalte om 
"vandmanden" 
fra 

Petrozavodsk. 
(Foto: Per 
Andersen) 


Sådan kan 
opsendelserne 
fra Pieset sk med 
Semyorka-løfte- 
raketten se ud. 
(Foto: SUFOl 
Piet ure Library). 



På trods af denne teori er histo¬ 
rien fra Petrozavodsk fortsat dukket 
op i mange sammenhænge som en 
"mystisk hændelse". Men ved kon¬ 
gressen i Sheffield kunne Dr. Sergey 
Chernouss endelig lægge denne 
hændelse "i seng". 

Fotografisk bevis 


Gennem sit arbejde ved "Polar Geo- 
physical Institute" har Chernouss 
haft adgang til billeder taget af et in¬ 
ternationalt projekt til himmelover¬ 
vågning. Dette projekt anvender ka¬ 
meraer anbragt adskillige steder i 
Nordeuropa. Kameraerne tager bil¬ 
leder af hele himlen hvert eneste 
minut. Egentlig er projektet bereg¬ 
net til at analysere nordlys, men i 
dette tilfælde fik man også et "ufo i 
kassen". 

Det viste sig nemlig, at fænome¬ 
net set fra Petrozavodsk var kommet 
med på filmene. Klokken 04.04 var 
det registreret som en prik på bille¬ 
det fra stationen ved Archangelsk. Et 
minut senere viste det sig som en 




Dette foto er taget i Finland og viser 
gasskyen efter opsendelsen af 
Cosmos-955 , som gav anledning til 
de dramatiske historier om 
"vandmands-ufoet", der sendte 
lysstråler gennem husene i 
Petrozavodsk. 

(Foto: Jukka Mikkola/SUFOl Pi et ure 
Library) 


kegleformet fænomen på billeder fra 
flere stationer. Kl. 04.06 havde det 
fået form som en vandmand. 

Dr. Sergey Chernouss kunne der¬ 
efter beregne position og bane for 
fænomenet. Ikke overraskende viste 
det sig, at fænomenets bane pegede 
tilbage til Plesetsk, hvorfra Cosmos- 



955 var blevet opsendt. Det specielle 
var, at mens det var mørkt ved jord¬ 
overfladen i det nordlige Rusland kl. 
4, var der på dette tidspunkt dagslys 
i en højde af 200 km over Jorden. 
Da raketten nåede op i dagslyset, 
blev andet rakettrin affyret, og det 
var gassen og støvet herfra, der var 
blevet oplyst af Solen, så man kunne 
se det ved Jorden. 

Dermed er det også fastslået, at 
fænomenet var mindst 200 km over 
Jorden. Krydspejlinger har vist, at 
det slet ikke befandt sig over Petro¬ 



zavodsk, men i betydelig afstand 
herfra (målt langs jorden). 

Det giver stof til eftertanke, når 
så mange vidner i Petrozavodsk på 
trods af dette har beskrevet fænome¬ 
net som tæt på og "lige over hove¬ 
det". (Se iøvrigt artiklen her i UFO- 
Nyt om folks evne til at vurdere af¬ 
stande i mørke). 

Lørdagen når til ende 


Senere lørdag kunne Maurizio Verga 
fortælle om brugen af edb inden for 
ufologien. Man er i Italien langt frem¬ 
me med oprettelse af forskellige da¬ 
tabaser med kataloger over obser¬ 
vationer, billeder m.m. Der er også 
et projekt i gang med at producere 
en CD-ROM skive med disse data¬ 
baser. Der er selvfølgelig ingen tvivl 
om, at man også inden for ufo-forsk¬ 
ningen må gøre brug af edb, selv om 
emnet kan lyde lidt kedeligt. 

Ellers bød lørdagen på et særde¬ 
les underholdende indlæg fraden am¬ 
erikanske psykolog dr. Leo Sprinkle 
samt det, alle havde ventet på: Fore¬ 
visningen af den kontroversielle ob¬ 
duktionsvideo! 

Ray Santilli havde åbenbart kræ¬ 
vet maksimal sikkerhed omkring 
Roswell-filmen. Inden filmforevis¬ 
ningen måtte alle forlade salen, der 
derefter blev grundigt gennemsøgt 
for kameraer mv. Inden man blev 
lukket ind igen, blev alle visiteret - 
igen for at undgå, at der var kame¬ 
raer i salen, som kunne bruges til at 
affotografere videoen. 

Men endelig kom filmen i gang - 
og igennem de næste 20 minutter var 
der fuldstændig ro i salen med de 
næsten 300 tilhørere! Bagefter stil¬ 
lede Ray Santilli sig for første gang 

til rådighed for spørgsmål fra salen. 
Han blev bombarderet med spørgs¬ 
mål efter spørgsmål, så et kvarter var 
overhovedet ikke nok. Men det var, 
hvad han ville stille op til. 

Jeg skal ikke her gå i detaljer med 
selve sagen, der er blevet indgående 
behandlet i UFO-Nyt 3/95 samt vil 
blive yderligere belyst i næste num¬ 
mer. 


Den danske dimension 


Desværre havde jeg ikke mulighed 
for at deltage i kongressen om søn¬ 
dagen, hvor der ellers var foredrag 
af Cynthia Hind (Zimbabwe), Hel¬ 
mut Lammer (Østrig), Peter Robbins 
(USA), Michael Hesemann (Tysk¬ 
land) og Ballester Olmos (Spanien). 

Af samme grund var mit eget 
foredrag om ufo-forskningen i Dan¬ 
mark henlagt til lørdag. Gennem en 
time fortalte jeg om nogle af de bed¬ 
ste observationer igennem de senere 
år fra Danmark, herunder indgående 
om de danske observationer af dob¬ 
beltmåner, en bilstandsning ved 
Viborg samt billederne af et boome¬ 
rangufo over Nørrebro. 

Desuden fortalte jeg lidt om Roth- 
steins arbejde med ufoer ved Køben¬ 
havns Universitet samt SUFOIs sam¬ 
arbejde med andre instanser i Dan¬ 
mark. Alle disse emner har været 
detaljeret beskrevet her i UFO-Nyt. 

Jeg sluttede mit foredrag med et 


spørgsmål til publikum: Hvad nu 
hvis intelligent liv ude fra universet 
havde besøgt BUFORA's første in¬ 
ternationale kongres i 1979, og nu 
igen 16 år efter havde besøgt den 8. 
kongres. Ville de så kunne afgøre, 
hvilken af kongresserne, der var fra 
1979, og hvilken der var fra 1995? 

Eller med andre ord, kan man se 
en tydelig udvikling i vores forstå¬ 
else af ufo-fænomenerne og en ty¬ 
delig udvikling i vores forskning? 
Mit eget - lidt provokerende - svar 
var "nej"! 

Årsagerne hertil kan være mange, 
men man kan ikke lade være med at 
spekulere på, om vi i det hele taget 
griber hele sagen rigtigt an. Vi er må¬ 
ske for meget fokuseret på ufoer som 
en bestemt type af fænomen, der kan 
udforskes ved hjælp af sædvanlige 
naturvidenskabelig metoder... 

Dette spørgsmål fortjener en hel 
artikel for sig selv, så det vil jeg vende 
tilbage til i et kommende nummer af 
UFO-Nyt. □ 



Fra 15. november 1995 til 15. februar 1996 


Den kommende tid byder på nog¬ 
le ret interessante fænomener, 
som endda kan iagttages, uden at 
nattesøvnen forstyrres, idet pla¬ 
neterne bedst ses i aftentimerne. 

Både Venus, Mars, Jupiter og 
Saturn kan ses på aftenhimlen. 
Især de tre første er interessante. 
I dagene omkring den 20. novem¬ 
ber kan de tre planeter nemlig fin¬ 
des inden for et område på blot 
nogle få grader. 

Mars og Jupiter er kun syn¬ 
lige på aftenhimlen og vil gå ned 
tidligere og tidligere. Venus er 
pga. sin beliggenhed i solsyste¬ 
met kun synlig som enten aften¬ 
eller morgenstjerne. I dette spe¬ 
cielle tilfælde er den aftenstjerne. 

Når man vil se disse planeter, 
skal man kigge overden vestlige 
horisont, lige efter det er blevet 
mørkt. Den 20. november går So¬ 
len ned kl. 15.54, hvorefter det er 
tusmørke i ca. 40 minutter. Her¬ 
efter går Jupiter og Mars ned kl. 


17.01, mens Venus går ned alle¬ 
rede kl. 16.57. (Tidspunkter er be¬ 
regnet for Københavns horisont.) 

Herefter vil Jupiter og Mars gå 
ned tidligere og tidligere, for til 
sidst at komme så tæt på Solen 
(set fra Jorden), at de ikke kan 
iagttages mere i denne omgang. 

Saturn kan også let findes på 
vinterhimlen om aftenen. Mod 
årets slutning vil den gå ned om¬ 
kring kl. 22.20. Saturn lyser med 
et klart gulligt lys og ses i stjer¬ 
nebilledet Vandmanden, hvor den 
iøvrigt har befundet sig hele året. 

Merkur er mod årets slutning 
ved at arbejde sig op som aften¬ 
stjerne, men vi skal et stykke ind 
i næste år, før den rigtig kan ses. 

Stjerneskud: De kommende 
måneder byder også på mulighed 
for at se en hel del stjerneskud. 
Den 13. december når meteor¬ 
sværmen Geminiderne sit maksi¬ 
mum. Meteorerne vil synes at 
stråle ud fra et sted i stjernebille¬ 


det Tvillingerne. 

Den 3.-4. januar 1996 når en 
ofte glemt sværm sit maksimum. 
Det drejer sig om Quadrantid- 
erne, som pga. sit lidt specielle 
navn ikke er så alment kendt. 
Quadrantiderne er en meget ak¬ 
tiv meteorsværm, som kan levere 
ca. 60-80 stjerneskud pr. time un¬ 
der gode forhold. 

Normalt navngives en meteor¬ 
sværm efter det stjernebillede (el¬ 
ler stjerne), hvorfra meteorerne 
synes at udstråle. Dette gælder 
også for Quadrantiderne. Stjerne¬ 
billedet Kvadranten blev blot of¬ 
ficielt nedlagt for en hel del år si¬ 
den. Man vedtog dog at lade me¬ 
teorsværmen beholde navnet. 
Selve stjernebilledet Kvadranten 
findes omtrent for enden af Karls¬ 
vognens vognstang. □ 


Kim Hor sevad 

TEGNINGER: 
Udført af 
australske ufo- 
bortførte 


Australsk forskning i 
bortførelser 


Med sans for sensationers magiske tiltrækningskraft har visse amerikanske 
ufologer og forfattere i årevis dyrket interessen for historier om ufo-bortførte, 
altså folk, der efter sigende har været bortført - nogle endda forført - af 
ukendte væsner. Amerikanske modefænomener har altid en afsmittende 
virkning på omverdenen. Her fortæller den australske ufolog Keith Basterf ield, 
hvordan interessen for ufo-bortførelser håndteres i Australien. 


Massemedier og bortførelser 


Før i tiden fik offentligheden kun 
kendskab til et meget lille antal rap¬ 
porter om ufo-bortførelser. I 1993- 
94 skete der dog en markant æn¬ 
dring. Da David Jacobs' bog "Secret 
Life" dukkede op i Australien i 1992, 
fulgte en periode med utallige tv- 
interviews, der til forveksling lig¬ 
nede hinanden. De brudstykker, jeg 
så, var ikke noget at råbe hurra for, 
da de i hvert fald ikke tog emnet 
særlig alvorligt. 

I marts 1993 begyndte den natio¬ 
nale tv-station "Channel 7" at sende 
en serie programmer med titlen "The 
Extraordinary". Programmet var 
meget lig de amerikanske shows 
"Sightings" og "Unsolved Myste- 
ries". En af de første udsendelser 
omtalte en bortførelse fra Perth, We¬ 
stern Australia. 

En mand, som i tv-programmet 
blev kaldt Andrew, lå den 4. februar 
1992 på sengen og følte sig rastløs. 
Han mener, at han til sidst faldt i 



søvn. Da han senere vågnede, be¬ 
fandt han sig et sted, som han mente 
var en parkeringsplads ved et base¬ 
ball-stadion omkring 50 km fra hjem¬ 
met. Et hvidt lysglimt overbeviste 
ham om, at han befandt sig ved sta¬ 
dion. 

Der var en del andre mennesker 
til stede. Det samme var nogle væ¬ 
sener med menneskeligt udseende. 
Andrew følte, at væsnerne tappede 
hans hjerne for tanker. Pludselig så 
han igen et kraftigt, hvidt lysglimt, 
og han vågnede hjemme i sin seng 
kl. 2.15. 

Den 4. marts 1992 vågnede han 
kl. 2.30 i sin seng ude af stand til at 
bevæge sig. Andrew så da, at et 
120-135 cm højt, blåligt væsen førte 
hans søn hen ad gangen. Skikkelsen 
forsvandt i et hvidt lysglimt. Andrew 
rejste sig og gik ind til sønnens seng. 
Sønnen lå i sengen. Han var bleg og 
rystede. 

En aften kort tid efter denne hæn¬ 
delse sad familien sammen og spi¬ 
ste lammesteg. Pludselig var der 
noget i sønnens hals. Det irriterede 
ham så meget, at han hostede en lille 
metalgenstand op. 

Medarbejdere fra tv-programmet 
"The Extraordinary" fik genstanden 
undersøgt på Curtin University i 
Perth. Universitet mente, at genstan¬ 
den lignede en computerkomponent 
fremstillet i Sverige. Desværre døde 
sagen lige så stille ud, og vi har ikke 
hørt noget om den siden. 

Filmen "Fire in the Sky" nåede 
Australien i maj 1993. Af den grund 
dukkede Walton og Rogers, som fil¬ 
men handler om, op i en del tv- 
shows, hvor de reklamerede for fil¬ 
men (se bogen "Bortført", SUFOI 
1983, der behandler Travis Walton- 
sagen detaljeret). Da jeg så filmen i 
en lokal forstadsbiograf kort efter 
premieren, var der meget få tilsku¬ 
ere. 


John Macks bog "Abduction" var 
i boghandelen midt i 1994. Bogen 
blev ledsaget af interviews i pro¬ 
grammer som "60 minutes". Inter¬ 
viewene gik ud på at fremhæve 
Macks akademiske kvalifikationer 
som bevis på hans troværdighed. 

De mest interessante observatio¬ 
ner i det kildemateriale, som mange 
australiere suger til sig, stammer fra 
USA. Almindelige mennesker har 
desværre ikke mulighed for at un¬ 
dersøge og vurdere troværdigheden 
i bortførelsestilfælde fra hverken 
USA eller Europa. For eksempel blev 
det amerikanske program "Sigh¬ 
tings", som handler om bortførelser 
og beslægtede emner såsom "masse¬ 
bortførelse", vist i den bedste sen¬ 
detid. 

Støttegrupper 


Et relativt nyt fænomen i Australien 
er støttegrupper for bortførte. Peter 
Khoury og Jaimie Leonarder dan¬ 
nede i april 1993 en gruppe i Sydney, 
New South Wales. "UFO Experience 
Support Association Inc." er en 
non-profit gruppe, som hjælper ob¬ 
servatører og andre, der har haft en 
ufo-oplevelse, med at forstå, hvad 
der er sket. 

Peter Khoury hævder, at han ud 
fra en personlig oplevelse kender til 
den forvirring, isolation, frygt og lat¬ 
terliggørelse, som ofte er resultatet 
af en ufo-observation. Støttegrup¬ 
pens opgave er at lytte og være for¬ 
stående, ikke dømmende. Hvis en 
person ønsker det, kan gruppen hen¬ 
vise til professionel hjælp, både psy¬ 
kologisk og medicinsk. 

Det sammegældergruppen i Vic¬ 
toria, "UFO Experience Support 
Group". Gruppen blev oprettet af 
Brenda, en kvinde fra Melbourne. I 
juni 1993 havde hun svært ved at 
finde nogen at tale med om sin op- 

levelse. Da jeg besøgte Melbourne i 
1994 havde gruppen 8-10 medlem¬ 
mer. 

Jeg bor selv i Adelaide. Her be¬ 
søgte jeg midt i 1994 en støttegrup¬ 
pe. Den er dannet af mennesker, som 
selv har haft en nærobservation. 

I en fjerde stat, Queensland, er 
der også dannet en støttegruppe. Det 
skete, efter Budd Hopkins besøgte 
Australien. 

Alle fire grupper yder samme 
hjælp og har forbindelse med de 
etablerede ufo-grupper. 

Professionelle hjælpere 


Antallet af professionelle, som til¬ 
byder deres hjælp, er forbavsende 
lille. Jeg har kun kendskab til ni, som 
kommer fra Brisbane, Sydney, Mel¬ 
bourne og Adelaide, fire af vores 
store byer. 

New Age 


Her i området er der behandlere, som 
er New Age-orienterede. De har til- 
taakket sig den helt store opmærk¬ 
somhed og er også begyndt at ar¬ 
bejde med bortførte. 

Mange ufologer er bange for, at 
de bortførte lader sig vildlede af 
"New Age"-filosofien og tager ting 
som fx "tidligere liv" med i deres 
beretninger. 

Da der ikke er så mange profes¬ 
sionelle behandlere, er det klart, at 
de fleste, som tager sig af bortførte, 
mangler den nødvendige faglige 
baggrund. På den anden side er jeg 
også stødt på bortførte, der selv er 
blevet såkaldte "New Age"-behand- 
lere. 


Et eksempel er Linda, som kon¬ 
taktede mig i juli 1994. Linda er nu 
"natur-behandler". Hun praktiserer 
terapeutisk massage og underviser i 
"selvudvikling". Hun har for nyligt 
gennemgået en "mioansigtsmas- 
sage". Det er en form for kraftig an¬ 
sigtsmassage, som siges at bringe 
smertefulde erindringer fra fortiden 
frem. 

Da hun løbende havde været i 
kontakt med mig gennem to uger, 
fortalte hun, at hun var meget vred, 
fordi: "...jeg bare forplumrede det 
hele." Hun havde gennem hele sit liv 
følt en uforklarlig "angst". 

Hun havde sammenbrygget en 
historie, som gik helt tilbage til 
gymnasietiden. Alt i alt følte hun, at 
to grupper af fremmede var indblan¬ 
det. Den ene eksperimenterede med 
hende af uforklarlige grunde. Den 
anden kom for at hjælpe hende. 

To vigtige tilfælde 


I artiklen "Invisibility and the UFO 
Abduction Phenomenon" i "MU- 
FON 1993 Symposium Procee- 
dings" skriver Budd Hopkins om en 
australsk hændelse, som han under¬ 
søgte under sin foredragsturne. 

En "fru Washbum" tog to fotos, 
som skulle vise hendes familie, men 
ikke gjorde det, da familien var ble¬ 
vet usynlig. 

Parret og deres to børn havde væ¬ 
ret på en legeplads i Brisbane, Queens¬ 
land. Under regressionshypnose fore¬ 
taget af Hopkins, huskede fru Wash¬ 
bum, at hun blev ført ind i et objekt, 
hvor der var adskillige små væsener. 
Hendes to sønner blev ført bort fra 
hende, og hun gennemgik en gynæ¬ 


kologisk undersøgelse. 

Derefter blev hr. Washbum hyp¬ 
notiseret, og han var også et godt 
medie. Han kunne huske, at en 
"kugle" bortførte familien. 

Mens de var på legepladsen, tog 
familien en del fotos. Da filmene 
blev fremkaldt, viste det sig, at der 
ikke var noget på billederne. Hop¬ 
kins konkluderede, at familiens fire 
medlemmer var blevet usynlige for 
alle andre på legepladsen, da ufoet 
og kuglerne dukkede op. 

Australsk center 


I Australien er der nu ufologer, pro¬ 
fessionelle behandlere, støttegrupper 
og alternative behandlere, som tager 
sig af de bortførte. Selv med dette 
store udbud må vi tage de store af¬ 
stande i betragtning. Vi lever langt 
fra hinanden og ofte ret isoleret på 
det store australske kontinent. Der¬ 
for besluttede jeg i 1994, at nu var 
tiden inde til at oprette et netværk. 

I april 1994 dannede jeg "Au- 
stralian UFO Abduction Study Cen¬ 
ter", som nu har 40 personer knyttet 
til sit netværk. 

Formålet er: 

1) At tage kontakt med personer, 
som mener, at de har været udsat for 
en ufo-bortførelse. 

2) At tage sig af disse personer og 
informere dem og andre interesse¬ 
rede. 

3) At forske i ufo-bortførelses-fæno- 
menet. 

For at nå disse mål: 

1) hjælper vi først og fremmest den 
enkelte, henviser den enkelte (hvis 
vedkommende ønsker det) til profes¬ 
sionel hjælp samt gør opmærksom 
på centrets eksistens. 

2) lader netværket udgive et news- 
letter, udgive en bog og skrive artik¬ 
ler til tidsskrifter om emnet samt 
kontakte oversøiske forskere, der 
undersøger bortførelser. 

3) vil vi få flere læger til at interes¬ 
sere sig for emnet, oprette en cen¬ 
tral database med australske bort¬ 
førelsesrapporter samt stimulere den 
offentlige debat om emnet. 

Til dato har reaktionen på opret¬ 
telsen af netværket og dets newslet- 
ter været ret positiv. 

" Australian UFO Abduction Stu¬ 
dy Center" hører gerne fra observa¬ 
tører, bortførte, læger, andre profes¬ 
sionelle behandlere og oversøiske 
ufologer. Keith Basterfield og cen¬ 
tret kan kontaktes på adressen: GPO 
Box 1894, Adelaide, South Australia 
5001. □ 


Oversættelse: Flemming O.Rasmussen 

Astronomi & Rumfart 


AF OLE 

HENNINGSEN 



Medarbe jder 
ved Tycho Brahe 
Planetarium, 
Henrik 

GI i nt bor g, ved 
modellen af 
Mars- 
l and skabet. 
(Foto: Ole 
Henningsen) 


Marsbilen kører 
i planetariet 

Et spændende nyt projekt i forbindelse med udforskningen af planeten Mars 
er i gang på Tycho Brahe Planetarium. Her har man i forsommeren bygget 
en model af et Mars-landskab og testet en lille modelbil. 


I løbet af de næste 10 år vil NASA 
opsende en række sonder til Mars. 
Disse "Pathfinder-sonder" skal ud¬ 
forske planeten og finde egnede lan¬ 
dingspladser for fremtidige ekspedi¬ 
tioner. 

"Pathfinder-sondeme" skal også 
medbringe en eller flere små biler, 
rovere, der skal fjernstyres fra Jor¬ 
den. Bilerne udstyres, så de kan be¬ 
væge sig i de højst forskellige ter¬ 
rænformer, de kan tænkes at komme 
ud for. 

Man har allerede gennemført en 
lang række forsøg med Mars-bilers 
køreegenskaber i Arizonaørkenen i 
USA. Næste opgave blev så at teste 
muligheden for at fjernstyre dem pr. 
radio og ved hjælp af det tv-kamera, 
de er udstyret med. 

Det største problem er i den for¬ 
bindelse, at den store afstand fra Jor¬ 
den gør, at det tager ekstra tid at 
kommunikere med en bil på Mars- 
overfladen. 

På Tycho Brahe Planetarium har 
man inde i en glasmontre i udstillings¬ 
området indrettet et lille Marslandskab 
på 15-16 kvadratmeter komplet med 
klipper, kløfter og støv. 

Under Mars-symposiet i Was¬ 
hington den 14. juli 1995 satte et 
team af unge mennesker sig foran 
skærmene i et kontrolcenter og for¬ 
søgte fra USA at komme i forbin¬ 
delse med den model-rover, der var 


placeret i det danske Marslandskab. 
Dette lykkedes over al forventning. 
I forvejen havde danske skoleelever/ 
demonstreret, hvorledes de fra pla¬ 
netariets kontrolcenter kunne navi¬ 
gere en model-rover rundt i et tilsva¬ 
rende Marslandskab i Washington 
D.C. med den indskudte tidsfor¬ 
sinkelse. 

Den danske rover er bygget af 
LEGO-Dakta Centret på Østerbro i 
København i samarbejde med ele¬ 
ver og lærere fra Københavns Kom¬ 
munes Skolevæsen. Den er forsynet 
med et lille kamera, der giver et ind¬ 
tryk af det foranliggende landskab. 
Disse billeder blev transmitteret til 
Washington, og på denne basis skul¬ 
le de unge mennesker - også med 
indskudt tidsforsinkelse - forsøge pr. 
radio at manøvrere rundt i det dan¬ 
ske Marslandskab. 

Organisationen The Planetary 
Society, der stod for arrangementet, 
har udnævnt det danske Marsland¬ 
skab til et permanent testlandskab på 
grund af kvaliteten. The Planetary 
Society er en privat organisation med 
mere end 100.000 medlemmer i 30 
lande. Foreningens formål er at ud¬ 
brede kendskabet til solsystemet og 
skabe interesse og arbejde for flere 
interplanetariske ekspeditioner. 

Når Tycho Brahe Planetarium er 
valgt som vært for eksperimentet, 
skyldes det i høj grad, at der er et 



Civilingeniør, Ph.D. Morten Bo 
Madsen, Fysisk Laboratorium, H. C. 
Ørsted Institut et, fremviser en model 
af den danske magnetiske detektor, 
der landsættes på Mars. 

vigtigt dansk magnetisk eksperiment 
med på den første Pathf inder- opsen¬ 
delse i december 1996. Eksperimen¬ 
tet er udviklet af en gruppe forskere 
under ledelse af dr. scient. Jens Mar¬ 
tin Knudsen, Niels Bohr Institutet 
ved Københavns Universitet. 

Den magnetiske detektor vejer 
kun 37 gram, men er udviklet til at 
kunne afsløre naturen af den mag¬ 
netiske fase i Mars-støvet. Kendska¬ 
bet hertil er afgørende for vurderin¬ 
gen af vands tidligere tilstedeværelse 
på Mars og dermed forudsætningen 
for livsformer. 

Når den ægte rover skal ud at køre 
på Mars-overfladen efter landingen 
i 1997, kan planetariet byde på en 
ekstra attraktion. Man har nemlig af 
NASA fået lovning på en opkobling 
til den direkte tv-transmission mel¬ 
lem kontrolcentret i USA og Mars- 
sonden. Så kan planetariets gæster 
løbende holde sig orienteret om, 
hvad der sker på Mars. 

Men altså med nogle minutters 
forsinkelse, som planetariets direk¬ 
tør Bjørn Franck Jørgensen, udtryk¬ 
ker det. □ 



(Foto: Ole Henningsen) 

Spøgelseskatte 
og andre uhyrer 



Per Borgaard: 

Mysteriet om spøgelseskattene 

Gyldendal Undervisning 1993 

"Mysteriet om spøgelskattene" er et 
af de mange bind i Gyldendals se¬ 
rie om mysterier og fænomener. 
Den er specielt henvendt til børn (de 
12-15 årige), men andre aldersgrup¬ 
per kan sagtens få udbytte af at læse 
den. Det skyldes ikke mindst, at den 
er det eneste samlede, der er skre¬ 
vet på dansk om danske spøgel¬ 
seskatte, og det vil især sige den jy¬ 
ske puma. 

Den jyske puma er egentlig et 
lige så forkert udtryk som Exmoor- 
uhyret, for det giver indtryk af, at 
det drejer sig om ét enkelt dyr. Og 
som kortet på side 15 i "Mysteriet 
om spøgelseskattene" tydeligt viser, 
kan det umuligt kun dreje sig om et 
enkelt dyr. Der er blevet set mysti¬ 
ske katte i Jylland i mindst 25 år, og 
på steder så langt fra hinanden som 
Thy Klitplantage og Frøslev. 

Det meste af bogen er en histo¬ 
risk gennemgang af de jyske spøg¬ 
elseskatte. Det giver et godt over¬ 
blik over tingene i Jylland, men jeg 
savner nu alligevel lidt mere mate¬ 
riale fra resten af landet. Der er nem¬ 
lig blevet set betydeligt flere spøg¬ 
elseskatte, end bogen giver indtryk 
af. Det havde heller ikke gjort no¬ 
get, om der var blevet gjort lidt mere 
ud af spøgelseskatte uden for Dan¬ 
marks grænser. Det havde givet et 
helt anderledes billede af, hvor ud¬ 
bredt disse dyr egentlig er. 

Det er dog altsammen kun detal¬ 
jer. "Mysteriet om spøgelseskat¬ 
tene" er en glimrende introduktion 
til disse spændende dyr. Og det er 
en god ide, at forskellige folk har 
fået lov til at præsentere deres me¬ 
ning om dyrene. 

Det eneste virkeligt svage afsnit 
i bogen er den afsluttende gennem¬ 
gang af mulige forklaringer. Den er 
alt for kortfattet. Jeg synes godt, at 
forfatteren kunne have gjort lidt 
mere ud af baggrunden for de en¬ 
kelte forklaringer. Det kan for ek¬ 
sempel godt være, at spøgelses¬ 
kattene er dyr, der er stukket af fra 
fangenskab, men hvor mange af den 
slags dyr er der egentlig i fangen¬ 


skab i Danmark? Og hvor nemt, el¬ 
ler rettere hvor svært, ville en stor 
kat egentlig have ved at klare sig i 
Danmark? 

Spøgelseskatte er et meget spæn¬ 
dende emne, men af en eller anden 
grund er der ikke ret mange, der har 
haft tid eller lyst til at skrive noget 
om dem. Der findes dog alligevel 
nogle få bøger, der er et nærmere 
bekendtskab værd. 

Den afgjort bedste bog, er den 
engelske zoolog Karl Shukers "My- 
stery Cats of the World", Robert 
Hale 1989. Den er noget nær altom¬ 
fattende, saglig, og alligevel spæn¬ 
dende læsning. 

Så har englænderen Di Francis 
skrevet ikke mindre end tre bøgerom 
spøgelseskatte: "Cat Country", Da¬ 
vid & Charles 1983; "The Beast of 
Exmoor", Jonathan Cape 1993 og 
"My Highland Kellas Cats", Jona¬ 
than Cape 1993. Det er for så vidt 
ganske spændende bøger, men de 
bør tages med adskillige gran salt. 


Forfatterinden har mange meget mær¬ 
kelige ideer, og har en tendens til at 
undre sig meget over, hvorfor andre 
ikke kan se det geniale i hendes tan¬ 
ker. Der er mange nyttige oplysnin¬ 
ger i bøgerne, hvis man vil studere 
spøgelseskatte nærmere, men de er 
også meget trættende at læse. 

Der findes også to små bøger spe¬ 
cielt om Exmoor-uhyret, skrevet af 
to beboere i området. Den ene er Tre¬ 
vor Beers "The Beast of Exmoor", 
Countryside Publications 1988. Den 
anden Nigel Brierlys "They stalk by 
night",Yeo Valley Productions 1989. 
De er begge ganske udmærkede, men 
også temmelig kortfattede. 

På dansk er der to bøger om spøg¬ 
elseskatte. Den ene er således Per 
Borgaards, den anden er min egen 
"Jagten på Exmoor-uhyret", Ander¬ 
sen Bogservice 1992. Det er et lille 
hæfte om resultaterne af Operation 
Exmoor, en ekspedition til Exmoor i 
1990, hvor syv danskere var på jagt 
efter Exmoor-uhyret. □ 


AP LARS 
THOMAS 

Fænomener 


Historien om 
den fynske "løve" 


Den danske dyreverden er nok en af verdens fredeligste. Vi har stort set 
ingen af de dyr, der andre steder i verden kan finde på at bide, stikke ellår 
æde folk. Det mest ubehagelige, vi normalt kan komme ud for, er et hvepsestik 
eller et myggebid. Der var derfor noget af en overraskelse, da Østfyn i foråret 
viste sig at være hjemsted for intet mindre end en løve. 


AF [ARS 
THOMAS 



Det hele begyndte lørdag 
den 13. maj, dato pi¬ 
ger så en løve 
hoppe over et 
hegn ikke langt 
fra Odense Zoo 
Det kunne godt for¬ 
lede folk til at tro, at det 
måtte være et dyr, der var 
stukket af derfra, men det la¬ 
der ikke til at være tilfældet. 

Den samme dag blev "løven" 
også set på en mark ved Ker¬ 
teminde, og så begyndte tin¬ 
gene at tage fart. 

Der skete ingenting om sønda¬ 
gen, men mandag morgen var den 
mystiske kat nået helt til Nyborg, 
hvor en morgenduelig beboer så den 
uden for Nyborg Svømmehal. Der 
forlyder dog intet om, hvorvidt den 
var våd eller ej. 

I de næste par dage holdt dyret 
til syd for Nyborg. Den 16. blev den 
set af en erfaren jæger, som ringede 
til politiet og spurgte, om han måtte 
skyde den løve, der stod ude ved 
hans hønsehus. Dagen efter kunne 
to drenge i den lille by Frørup se "lø¬ 
ven" vandre tværs over hovedvejen 
og forsvinde "ind i slagterens have", 
som det ene vidne, den seks-årige 
Jacob, udtrykte det. 

På dette tidspunkt var historierne 
om "løven" nået frem til de fleste 
danske aviser, og der blev udsendt 
det første signalement. Det var et 
løvelignende, gulbrunt kattedyr, 70- 
80 cm højt, og med et karakteristisk 
løvesvaj på halen. Der blev også fun¬ 
det nogle enkelte udtværede spor, 
som målte 6x6 cm. 

Den megen avisomtale fik tilsy¬ 
neladende "løven" til at længes ef¬ 
ter fredeligere omgivelser. Den 21. 
maj blev den i hvert fald set af en 
morgenfrisk fuglekigger i Hverringe 
Skov nord for Kerteminde. Politiet, 
som på det tidspunkt var begyndt at 





undersøge sagen nærmere, tog dog 
ikke denne henvendelse særlig alvor¬ 
ligt. De mente, at det var usandsyn¬ 
ligt, at dyret skulle have bevæget sig 
omkring 50 km siden dagen i forve¬ 
jen, hvor den også var blevet set i 
omegnen af Frørup. 

Fyns Hoved passede åbenbart 
heller ikke "løven", forfemdage se¬ 
nere dukkede den op ved Tørresø på 
Nordfyn, hvor den tilsyneladende 
holdt til i nogle dage. 

Dette noget planløse vandrings¬ 
mønster har holdt sig hele somme¬ 
ren igennem, men de fleste iagtta¬ 
gelser er koncentreret om Nord- og 
Nordøstfyn. Der har dog været et par 
enkelte mulige iagttagelser fra det 
sydfynske, blandt andet Svendborg. 

Den mystiske kat er dog på in¬ 
gen måde forsvundet. I september 
var den igen tilbage i det nordfyn¬ 
ske, hvor skytten på Egebjerggård er 
overbevist om, at det slet ikke er en 
løve, men derimod en los på fri fod. 

Det har naturligvis ikke skortet på 
hverken forklaringer og bortforkla¬ 


ringer. En af de første kom fra 
lederen af Vissenbjerg-terra- 
riet. Han foreslog, at "løven" 
kunne være en junglekat. 
Denne halvstore tropi- 
^RreMiNøe^kg kat er relativt al¬ 
mindelig som et ekso¬ 
tisk kæledyr, og det kunne 
være sådan en, der var 
stukket af fra fan¬ 
genskab. 

Junglekatten er 
dog ikke specielt 
løvelignende. Den er me¬ 
get mere spinkelt bygget, 
og er forsynet med en ret 
kort hale, der slet ikke har 
det løvesvaj, de fleste øjen¬ 
vidner har beskrevet. 

Hvis den fynske "løve" 
SveMoaonG, er et undsluppent fangen¬ 
skabsdyr, og det er nok det 
mest sandsynlige, er det snarere er 
en afrikansk eller asiatisk guldkat. 
De er ikke så almindelige i fangen¬ 
skab som junglekatten, men de lig¬ 
ner små løver betydeligt mere. 

Det betyder dog ikke, at nogle af 
historierne om den fynske løve ikke 
kan være andre ting. Det kan, som 
en psykolog ved Odense Univer¬ 
sitetshospital foreslog, være en ek¬ 
sempel på massepsykose, hvor folk 
simpelthen bilder sig ind, at de har 
set dyret. Nogle af historierne kan 
naturligvis godt være indbildning, 
men det er da vist ikke almindeligt, 
at selv den kraftigste psykose efter¬ 
lader fodaftryk i fynske marker. 

En typisk bortforklaring var for¬ 
søget på at give en stor hvalp, der 
tilhørte to vagabonder, skylden for 
løvehistorierne. Den kunne måske 
med lidt god vilje og på god afstand 
godt komme til at ligne en lille løve, 
men hverken hunden eller vaga¬ 
bonderne vandrede på kryds og 
tværs rundt på Fyn, sådan som "lø¬ 
ven" gjorde. 

Sandsynligvis holder der virke¬ 
lig en bortløben kat til på Fyn. Bio¬ 
logisk set er der ikke spor i vejen for, 
at det skulle kunne lade sig gøre. 
Selv store katte som leoparder og 
pumaer er så dygtige til at skjule sig, 
at de i årevis kan holde til i tæt be¬ 
boede områder uden at blive opda¬ 
get. Fx bliver mange af de leopar¬ 
der, der holder til i afrikanske stor¬ 
byers forstæder, som regel først op¬ 
daget, når de begynder at forgribe 
sig på nabolagets hunde. 

Hvis det er en tropisk katteart, 
som en af de nævnte guldkatte, der 
er på fri fod, så vil den dog løbe ind 
i problemer, når vinteren for alvor 
sætter ind. Og det kan meget vel 
være slutningen på historien om den 
fynske "løve". □ 

Slut med 
penge fra 

Bigalow 

Da den rige Bigalow sidste år bevil¬ 
gede et større beløb fra Bigalow 
Foundation til amerikansk ufo¬ 
forskning, fik de tre amerikanske 
ufo-organisationer CUFOS, MU- 
FON og FUFOR dollartegn i øjnene. 
Det var dog en betingelse, at de tre 
organisationer kunne enes om pro¬ 
jekterne. Det lykkedes, og i det for¬ 
løbne år har de faktisk gennemført 
eller påbegyndt en række interes¬ 
sante projekter for Bigalows penge. 
Men nu er det slut. 

Da styregruppen i juli afholdt et 
af sine kvartalsmøder, var det også 
afslutningen på det første år, og 
Bigalow ønskede at ændre aftalen. 
Mens CUFOS/MUFON/FUFOR 
ttdligere selv kunne fordele pengene, 
ville Bigalow nu have større indfly¬ 
delse og veto-ret, og bl.a. ønskede 
Bigalow igangsat undersøgelser af 
mere kontroversielle emner som 
korncirkler og lemlæstelser af dyr. 
Det syntes de seriøse ufo-organisa¬ 
tioner ikke lige var sagen - i hvert 
fald kunne de ikke enes om det frem¬ 
tidige samarbejde, og aftalen med 
Bigalow Foundation blev dermed 
ophævet. □ 


Kilde: CNI News - Volume 10.2, 
September 7, 1995 Ipa 


Har du set 
et mystisk dyr? 

Den første danske landsdækkende kryptozoologiske undersøgelse. 
Har du set den jyske puma, den fynske løve, søslangen i Arresø 
eller et andet mystisk dyr på dansk grund? I så fald vil jeg meget 
gerne høre om det. 

Skriv til: 

Lars Thomas, SUFOI, Postboks 6, 2820 Gentofte 

Resultatet af undersøgelsen vil blive offentliggjort i UFO-Nyt, og 
forhåbentligt også i en kommende bog. 

Kryptozoologi er læren om skjulte dyr. Dvs. dyr, der ikke opfører 
sig, som de burde ifølge de zoologiske lærebøger. Det kan være: 
velkendte dyr, som dukker op på steder, hvor de ikke burde be¬ 
finde sig (fx den jyske puma); velkendte dyr, som bliver set, selv 
om videnskaben mener, de er uddøde (fx den tasmanske pungulv), 
eller dyr, som slet ikke burde eksistere uden for folkeventyrene (fx 
søslanger, havuhyrer, afskyelige snemænd o.lign.) 



Psykolog mister licens ■ 
psykiater klarer frisag 


Igennem et år har en komité under¬ 
søgt forholdene omkring psykiater 
dr. John Mack ved universitetet i 
Harvard (USA). Han var under mis¬ 
tanke for faglig forsømmelse pga. 
sine mange aktiviteter og terapi¬ 
grupperfor "bortførte" ufo-vidner. I 
august i år besluttede komitéen dog 
at droppe alle anklager. 

Så heldig var psykologen Richard 
Boylan ikke, idet en komité fra¬ 
kendte ham alle rettigheder. Boylan 
er også blevet kontroversiel for sin 
behandling af folk, der mener at have 
været bortført af ufoer. Han blev fun¬ 
det skyldig i syv anklager for grov 
forsømmelse. Den psykologiske ko¬ 
mité dømte Boylan for at have på¬ 
virket sine patienter med egne teo¬ 
rier om ufoer og fået dem til at tro 
på en opdigtet historie om, at de 
havde været bortført af ufoer. 

Boylan mistede også sin ret til at 


hjælpe børn og være medarbejder i 
socialt arbejde. ^ 

Kilder: The Sacramento BEE, 
Friday, August 11, 1995 
The Boston Globe, August 3, 1995 
Ipa 


Ring til SUFOI 



Alarmcentral 
tlf. 70 20 11 22 
Information 
tlf. 86 99 92 39 
Foredrag 
tlf. 86 80 13 15 

Sommerminder 


AF PER 
ANDERSEN 



(Kort: Henrik 
Klinge Pedersen) 


Sargasso-havet 
er blevet kaldt 
"Skibenes 
kirkegård". 

(Tegning: 

Gerda 

Dragsdahl) 


Mødet med 
Bermuda Trekanten 


"Ti minutter til landing," sagde piloten i DC-10 flyet over det interne 
højtalersystem. Flyet var propfuld, og netop i dette øjeblik begyndte det at 
ryste kraftigt. Jeg så mig omkring og bemærkede, at mine medpassagerer 
begyndte at blive urolige. Det er altid en naturlig reaktion, når man ikke 
ved, hvad der sker. Men her var vi ekstra urolige, for vi var lige over øen 
Bermuda! Var vi på vej til at forsvinde i havets glemsel, lige som rygterne vil 
vide, at det er overgået så mange andre fly? 


Men heldigvis viste det sig dog, at 
rystelserne var almindelig turbulens, 
der opstod under indflyvningen til 
den kombinerede militære og civile 
lufthavn på Bermuda - øens eneste. 
Ti minutter senere stod vi sikkert på 
jorden. 

Noget forsvandt dog under mit 
besøg på denne meget omtalte ø, der 
er en af de mest isolerede øer i ver¬ 
den: Den ene af mine kufferter! Om 
det var Bermuda Trekantens kræf¬ 
ter, der var på spil, ved jeg ikke, men 
det var en flad fornemmelse at stå 
ved bagageudleveringen og se alle 
andre kufferter end min egen! 



Helt galt gik det dog ikke. Den 
var strandet i London og blev efter- 
sendt i løbet af et par dage. 

Myten om Bermuda Trekanten 


Historierne om Bermuda Trekanten 
er næsten lige så gamle som udforsk¬ 
ningen af USA. Begyndelsen kan 
faktisk spores tilbage til Columbus, 
der på en rejse bemærkede nogle af 
de mærkelige fænomener, der tilskri¬ 
ves området. Et af disse fænomener 
er Sargasso-havet. Dette cirkel-for¬ 
mede havområde er næsten på stør¬ 
relse med USA og fyldt med tang, 
affald og mærkelige sødyr. Eftersom 
tang altid er tegn på nærliggende 
land, blev Columbus overrasket ov¬ 
er, at der ikke dukkede land op i dette 
område. 

Et andet fænomen var, at kompas¬ 
set ikke længere pegede mod nord- 
stjernen. Det var første gang, Co¬ 
lumbus oplevede et sådant fænomen, 
og han måtte berolige besætningen 
med, at det så nok pegede mod no¬ 
get andet. 


Senere besætninger, der sejlede 
igennem Sargasso-havet, begyndte 
at fortælle myter om dette område. 
Overvældet af det mærkelige om¬ 
råde fyldt med tang fortalte de hi¬ 
storier om skibe, der var blevet truk¬ 
ket ned i tangen, og besætninger der 
levede under havet. 

Måske blev myterne forstærket af 
erfaringerne med "hestebæltet". Det¬ 
te område af havet mellem den 30 
og 35 længdegrad er kendt for at 
være ekstremt roligt. Skibe, der sej¬ 
lede ind i dette område, kunne risi¬ 
kere at ligge stille i uger uden vind. 
Området var faktisk så roligt, at man 
efter sigende skulle kunne sidde på 
dækket hele natten og læse ved et 
stearinlys. 

Den mest interessant hændelse 
under Columbus' sejltur kom kun få 
dage, inden han øjnede land. Den 11. 
oktober 1492 var Columbus selv på 
dækket for at spejde efter land, og 
han så da et mystisk lys i horison¬ 
ten. Han kaldte på sine mænd, og et 
par af dem nåede også at observere 
lyset, inden det forsvandt. Der har 
været mange forsøg på at forklare 
dette lys, blandt andet at det skulle 
være et meteor eller en fakkel holdt 
af en af de indfødte. Nogen endelig 
konklusion er man dog aldrig nået 
til. 

I 1609 skete et af de første forlis 
ved Bermuda. Skibet "Sea Venture" 
var sammen med otte andre skibe på 
vej fra England til Jamestown i USA 
med mad til en sultende befolkning. 
Under en storm blev skibene væk fra 
hinanden, og "Sea Venture" stran¬ 
dede ved øen Bermuda. Det meste 
af skibet blev reddet, og ud af re¬ 
sterne byggede besætningen så et nyt 
skib, som de året efter begav sig til 
USA med. I dag kan man ved hav¬ 
nen i St. George på Bermuda se en 
præcis kopi af dette skib. 

Kopi af skibet "Deliverance", som de 
overlevende fra forliset af "Sea 
Ve nture" i 1609 byggede på Bermuda. 
(Foto: Per Andersen) 


Frem til i dag 


Siden 1609 begyndte antallet af for¬ 
lis af både skibe og fly at vokse, i 
takt med at trafikken omkring Ber¬ 
muda blev større og større. Fx blev 
skibet "Rosalie" i 1840 fundet dri¬ 
vende uden besætning eller last. 
Nogle mener dog, at "Rosalie" i vir¬ 
keligheden er skibet "Rossini", der 
to uger forinden var blevet forladt 
efter at være grundstødt på et rev. 

En uge i januar 1967 er blevet 
døbt den "sorte uge". I løbet af kun 
otte dage forsvandt fire fly i områ¬ 
det. Flyvningerne var korte, og vej¬ 
ret var generelt godt. To af piloterne 
havde dog for første gang i deres liv 
glemt at indlevere flykort, hvilket 
gjorde eftersøgningen vanskelig. 
Selv om man fandt nogle få rester af 
det ene fly, var det ikke nok til at 
konkludere noget om styrtet. Ingen 
af flyene eller piloterne blev fundet. 

En mistanke om, at området var 
specielt farligt, begyndte at forme 
sig i 1945, hvor det kendte tilfælde 
med de forsvundne fly fra "Flight 
19" fandt sted. Det var dog først i 
1960'eme, at begrebet Bermuda Tre¬ 
kanten opstod. Det var freelance for¬ 
fatteren Vincent Gaddis, der for al¬ 
vor begyndte at skrive artikler om 
området, og han skrev også senere 
den første bog om emnet. 

Det fleste kender først og frem¬ 
mest Bermuda Trekanten fra Charles 
Berlitz, der i 1974 og i 1977 udgav 
to bøger om området: "Bermuda 
Trekanten" og "Forsvundet". Berlitz 
er forfatter og barnebarn af grund¬ 
læggeren af den kendte sprogskole 
med samme navn. Bøgerne er en 
meget komplet gennemgang afhæn¬ 
delserne, men er også blevet meget 
omstridte på grund af kvaliteten. 

Berlitz' bøger sendte interessen 
for Bermuda Trekanten op i skyerne, 
og der begyndte nu også at komme 
kritiske røster på banen. Den mest 
kendte er Lawrence Kusche, en bib¬ 
liotekar fra statsuniversitetet i Ari- 
zona. Han skrev bogen "The Ber¬ 
muda Triangle Mystery - Solved". I 
bogen gennemgår Kusche kildekri¬ 
tisk 60 tilfælde af "forsvindinger" og 


ender med at afvise hele sagen. 

Den nyeste teori om Bermuda 
Trekanten er, at der skulle være tale 
om gasbobler, der stiger op fra ha¬ 
vets bund. Forsøg har vist, at vands 
bæreevne bliver markant forringet, 
når sådanne gasbobler optræder. Det 
skulle være forklaringen på, hvor¬ 
for så mange skibe går ned. Når gas¬ 
boblerne stiger op igennem atmo¬ 
sfæren, skulle de også give anled¬ 
ning til, at fly styrter ned. 

Bermuda 


Bermuda er i dag et rigt ferieparadis. 
Med kun to timers flyvetur fra New 
York kommer her mange amerika¬ 
nere, der enten besøger de luksu¬ 
riøse hoteller eller har feriehuse på 
øerne. Og der er tale om øer i fler¬ 


tal, da Bermuda i virkeligheden be¬ 
står af over 150 småøer, hvoraf de 
største ligger tæt og er forbundet 
med broer. Man bemærker dårligt, 
at de ikke hænger sammen. 

En anden måde at komme til 
Bermuda på er via krydstogtskibe. 
Bermuda er et næsten obligatorisk 
stop for samtlige krydstogter i Ca¬ 
ribien. 

Kulturen på øen er en mærkelig 
blanding af amerikansk (på grund af 
de mange amerikanske turister og 
beboere), caribisk (på grund af be¬ 
liggenheden) og engelsk. Det engel¬ 
ske kommer ind i billedet gennem 
tilhørsforholdet til England: Ber¬ 
muda er en del af det britiske Com- 
monwealth. 

Øerne har dog også sine egne 
særpræg. Noget af det mest kendte 
er selvfølgelig Bermuda-shorts! Ja, 
jeg kan bevidne, at man overalt på 
Bermuda finder personer med halv¬ 
lange shorts i alle mulige farver. Det 
er altså et ømt syn at se en tjener på 
en fin restaurant med den obligato¬ 
riske hvide skjorte, mørke jakke, 


butterfly - og i stedet formørke buk¬ 
ser et par lyserøde Bermuda-shorts! 

Tilsyneladende ligger øerne stort 
set uberørt af den megen snak om 
Bermuda Trekanten. Befolkningen 
snakker ikke om det, og det er svært 
at få øje på nogen spor af en større 
interesse for mysterierne. Enkelte 
firmaer hedder noget med "Triang¬ 
le", men det er næsten også det ene¬ 
ste spor, jeg kunne finde. 

Nej forresten, der findes også en 
lokal øl med navnet "Bermuda Tri¬ 
angle". Den findes i flere varianter, 
og jeg synes helt bestemt, at den var 
værd at prøve. Om øllens navn be¬ 
tyder, at man er "helt væk" efter at 
have drukket 10 af dem, kunne jeg 
ikke få opklaret! 

□ 


Kilder: 

Lawrence David Kusche: The 
Bermuda Triangle Mystery - Solved, 
New English Library 1975 
David Group: T he Evidente for the 
Bermuda Triangle, Aquarian 1984 
Svensk TV Kanal 1, 10.07.1994: 
Bermudatrekantens Gåde 




Artiklens 
fafatter med 
ryggen til det 
kontroversielle 
havområde: 
Bermuda 
Trekanten. 
(Foto: Per 
Andersen) 


Øllen, der har 
taget navn efter 
Bermuda 
Trekanten: 
Triangle. 

(Foto: Per 
Andersen) 

Ufofacts & Myter 


AF OLE JONNY 
BRÆNNE 



Projekt usynlighed 



Destroyeren "USS Eldridge" - genstand for megen mystik ige 
(Foto: SUFOl Fotoarkiv) 


Ifølge sejlivede rygter gennem de 
sidste 40 år gik det såkaldte Phila- 
delphia-eksperiment ud på at få et 
skib til at forsvinde fra havnen i 
Philadelphia i oktober-november 
1943. 

Eksperimentet skulle oprindeligt 
gøre destroyeren "USS Eldridge" 
(DE 173) usynligt for radar. Men 
uheldigvis fik man gjort skibet og 
hele besætningen usynlig, ikke bare 
for radar, men også for det blotte øje. 
Og ikke nok med det: Skibet blev 
angiveligt teleporteret ti 1 Norfolk og 
derefter tilbage til Philadelphia. 

Efter forsøget blev mandskabet af 
og til usynligt - en forsvandt ind i en 
væg og blev aldrig set siden. Andre 
blev sindssyge og fik mystiske syg¬ 
domme. Det hævdes også, at mand¬ 
skabet fik kontakt med ikke-menne- 
skelige væsener i løbet af den tid, 
hvor det var teleporteret eller inde i 
en anden dimension. 

Videnskabsmænd som John von 
Neumann, Albert Einstein og Nikola 
Tesia skulle bl.a. have arbejdet med 
Projekt Usynlighed. 

De mystiske breve 


De første hentydninger til eksperi¬ 
mentet dukkede op i 1956 i form af 
en række breve til forfatteren Mor- 



Orlogsværftet i Philadelphia 
fotograferet under Anden 
Verdenskrig. Her forsøgte man at 
gøre "USS Eldridge" usynligt. 
(Foto: SUFOl Fotoarkiv) 



Havnen i Norfolk. Det påstås, at 
"USS Eldridge" pludselig dukkede op 
i denne havn efter at være blevet 
usynligt i Philadelphia - for derefter 
at forsvinde igen! 

(Foto: SUFOl Fotoarkiv) 


ris K. Jessup. Brevene var under¬ 
skrevet Carl M. Allen eller Carlos 
Miguel Ailende. 

Allen påstod, at han havde før¬ 
stehåndskendskab til eksperimentet, 
som han selv havde observeret fra 
et skib i nærheden. Jessup var ikke 
den eneste, som fik breve fra Allen. 
Både Jaques Vallee (i 1967) og an¬ 
dre har modtaget lignende breve. 

I foråret 1957 dukkede en anno¬ 
teret bog (dvs. med kommentarer 
skrevet i margenen) op hos "Office 
of Naval Research" (ONR). Bogen 
var en kopi af Jessups bog "Case for 
the UFO". Kommentarerne drejede 
sig om ufoernes fremdriftssystem, 
hvilke civilisationer de stammede fra 
osv. Efter håndskriften at dømme, 
var en af de tre personer, som havde 
skrevet kommentarer i margenen, 
Carl M. Allen. 

ONR blev så interesseret i sagen, 
at de fik trykt flere eksemplarer af 
kopien med kommentarerne. Denne 
udgave er senere blevet kendt som 
VARO-udgaven. 

Den 20. april 1959 begik Morris 
K. Jessup selvmord. Dette selvmord 
er senere blevet begrundet med, at 
Jessup kom for tæt på sandheden om 
Philadelphia-eksperimentet. 

I de følgende år blev sagen kun 
omtalt i enkelte artikler i mindre 

I1964 DUKKEDE TO OVERLEVENDE OR...DE SKULLE STOPPES FOR ENHVER PRIS 

Philadelphia 

Experimentet 


tidsskrifter, men i 1979 udkom bo¬ 
gen "The Philadelphia Experiment" 
skrevet af Charles Berlitz og William 
Moore. Bogen gjorde historien utro¬ 
ligt populær og kendt vidt og bredt. 
Bogen blev i 1984 delvist brugt som 
grundlag for filmen af samme navn. 

Et nyt vidne 


I september 1989 påstod Al Bielek, 
at han også havde overværet ekspe¬ 
rimentet. I 1990 udkom hans bog 
skrevet sammen med Brad Steiger. 
Ifølge Bielek ophørte forsøgene ikke 
i 1943. Eksperimenterne er fortsat 
helt frem til i dag, og USA kan nu 
(delvis takket være hjælp fra ikke- 
menneskelige væsener) fuldstændig 
beherske tidsdimensionen. De har 
rejst både frem og tilbage i såkaldte 
"tidstunneler", og hentet forskellige 
genstande, ændret tidsforløbet, og 
sendt personer til Mars og andre pla¬ 
neter. På Mars har de bl.a. udforsket 
de hemmelige gange under pyrami¬ 
derne og planetens fremmede tekno¬ 
logi. 

Bielek har selv deltaget i disse 
rejser, og har oplevet at "ældes mod¬ 
sat" - altså at blive yngre. Han er 
også transporteret over i en ny krop, 
sådan at han (eller hans bevidsthed) 
egentlig er temmelig gammel. 

Hvad skal man tro? 


I 1969 dukkede Allen op hos APRO, 
dengang en af de største ufo-orga¬ 
nisationer i USA. Allen tilstod: Hi¬ 
storien var opdigtet! Senere trak han 
tilståelsen tilbage. 

I 1980 offentliggjorde Robert A. 
Gorman en artikel i tidsskriftet 
"Fate". Her fortalte Gorman, at han 
i 1978 opdagede, at han faktisk 
havde kendt Allens forældre i hele 
sit liv: Hr. og fru Harold Allen! For¬ 
ældrene fortalte ham en masse, bl.a. 


at Carl Meredith Allen (født den 31. 
maj 1925) var en fidusmager af di¬ 
mensioner. Han havde aldrig haft et 
job særlig længe, og han drev nær¬ 
mest rundt på må og få. 

Allen havde gennem alle årene 
sendt forældrene materialer, som 
viste, hvor megen postyr hans skri¬ 
verier forårsagede. Han læste hele 
tiden, men den erhvervede viden 
blev på en eller anden måde fuld¬ 
stændig fordrejet, når den skulle 
genfortælles. 

Det ser ud, som om Al Bielek slet 
og ret har taget historien om Phila- 
delphia-eksperimentet og brygget 
videre på den i sin bog. Hensigten 
var muligvis at tjene penge og at stå 
frem som foredragsholder, forfatter 
osv. I øjeblikket er der i Norge 
mindst tre af Al Bieleks bøger i han¬ 
delen samt et par videoer. 

Virkelighedens eksperiment 


I 1992 fik Jaques Vallee kontakt med 
en Edward Dudgeon, som var om 
bord på "USS Eldridge" i 1943. 
Dudgeon kunne fortælle, hvad der 
virkelig skete dengang. 

Dudgeon bekræftede, at der var 
afviklet et hemmeligt eksperiment, 
men ikke på den måde, som mange 
måske hidtil har forestillet sig. Un¬ 
der Anden Verdenskrig brugte ty¬ 
skerne bl.a. magnetiske torpedoer. 
De blev affyret fra ubåde, og de al¬ 
lierede mistede en hel del skibe på 
denne måde. "USS Eldridge" (og 
andre skibe) blev afmagnetiserede, 
så de ikke virkede som tiltrækkende 
magneter på disse torpedoer. 

Temmelig meget, dengang hem¬ 
meligt, udstyr blev installeret, bl.a. 


radar for at opdage ubåds-perisko¬ 
per, sonar og mere stillegående skru¬ 
er. Samtidig blev narre-bøjer truk¬ 
ket efter skibet. Disse bøjer udsendte 
lyde, som skulle vildlede den type 
torpedoer, der var akustisk styrede. 

Så man forsøgte faktisk at gøre 
"USS Eldridge" usynligt - ikke for 
radar eller øjet - men derimod mag¬ 
netisk usynlig for tyske torpedoer. 

Historien om Philadelphia-ekspe- 
rimentet er lige så "sand" som histo¬ 
rien om ufo-nedstyrtningen på Spits- 
bergen (se bl.a. UFO-Nyt nr. 4, 
1994). □ 


Kilder: 

Charles Berlitz & William Moore: 
Philadelphia-Eksperimentet , Oslo, 
Hilt/Hansteen, 1987. Udgivet på 
dansk af Bogans Forlag i 1979. 

Jerome Clark: The UFO En- 
cyclopedia , vol.2, Detroit/MI, Om- 
nigraphics, 1992, side 39-42 

Brad Steiger & Alfred Bielek: 
The Philadelphia Experiment & 
Other UFO Conspiracies, New 
Brunswick/NJ, Inner Light Pub- 
lications, 1990 

Jaques F. Vallee: Revelations , 
New York, Ballantine, 1991, side 
180-189 

Jaques F. Vallee: "Anatomy Of A 
Hoax: The Philadelphia Experiment 
Fifty Years Later Journal Of Sci- 
entific Exploration, vol. 8, no. 1- 
Spring 1994, side 47-71 


Oversat fra UFO-Norges tids¬ 
skrift "UFO" nr. 1, 1995, af 
Inge H. Svane, med venlig til¬ 
ladelse fra Ole Jonny Brænne. 



Det påstås, at 
Albert Einstein 
var involveret i 
Philadelphia- 
eksperimentet. 
Her ses Einstein 
i sit hjem i 
Princeton, New 
Jersey, i samtale 
med to 

flådeofficerer 
den 24. juli 
1943. 

(Foto: SUFOI 
fotoarkiv) 






















FÆLLES PRESSEMEDDELELSE 


Den 18. oktober 1995 


UFO-FORENINGER REJSER SAG MOD TV2 


TV2 viste i aften, onsdag, udsendelsen* 
"UFO-krigen" i serien Reportageholdet. 

I optakten og i omtalen af udsendelsen 
har TV2 bl.a. påstået, at de to danske ufo¬ 
foreninger IGAP og SUFOI (Skandinavisk 
UFO Information) "kæmper en tilsynela¬ 
dende forgæves kamp mod hele verden - 
og mod hinanden!", og at de er "rygende 
uenige...og beskylder gensidigt hinandens 
organisationer for at skade ufo-sagen" 

Det skal her i en fælles udtalelse fra 
IGAP og SUFOI understreges kraftigt, at 
de to ufo-foreninger ikke er i krig med 
hinanden! 

Det er korrekt, at IGAP og SUFOI har 


forskellige synspunkter hvad angår ufoernes 
natur og arbejdsmetoderne, men der er be¬ 
stemt ikke tale om nogen krig. Og det har 
der aldrig været. 

Når TV2 vælger at kalde udsendelsen for 
"UFO-krigen" og vælger at beskrive de to 
foreninger i nedladende vendinger, kan det 
alene være for at skabe en kunstig konflikt 
og dermed tækkes seertallet. 

Der findes ingen dokumentation forTV2's 
påstande om en "ufo-krig", hvilket også frem¬ 
går af selve udsendelsen. 

IGAP og SUFOI tager på det kraftigste 
afstand fra den måde, hvorpå TV2 har lance¬ 
ret udsendelsen om ufoer. Det er både uetisk 


og stærkt misvisende. 

På basis af ovenstående forhold, vil 
TV2 blive bedt om at trække påstandene 
tilbage, idet sagen ellers vil blive indbragt 
for Pressenævnet. 

Yderligere oplysninger kan fås hos: 

Per Andersen Ib Laulund 

Formand for SUFOI Leder af IGAP 

Dag: 31 18 63 44 75 28 22 15 

Aften: 38 71 96 64 


Elektronisk nærkontakt med ufoer 


BBS-system om ufoer 

Med din pc og et modem kan du ringe på tlf. 97 32 50 36 (Vest BBS, åben 24 timer i døgnet) og komme i kontakt med SUFOIs 
BBS-system. Her kan du få informationer om ufoer, deltage i fido-konferencen om ufoer ("Mystik"), få adgang til det internatio¬ 
nale ufo-net MUFONet og meget mere. 

Du kan også sende breve og filer til SUFOI på BBS-systemet (postområdet "SUFOI"). 


Elektronisk post til SUFOI 

Du kan kontakte SUFOI og SUFOIs formand på følgende email adresse: per.andersen@ccmail.idg.dk 



UFO-Nyt 1996 


Du modtager næste nummer af UFO-Nyt omkring den 15. februar 1996. 
Læs om: 



Nyt om Roswell-filmen 

Filmen med den påståede obduktion af en ufonaut fra Roswell-nedstyrtningen debatteres fortsat i ufo-verdenen (se artiklen i 
UFO-Nyt 3/95). Der kommer i øjeblikket mange nye oplysninger i sagen. Bl.a. menes den ellers anonyme kameramand at være 
identificeret. Det kan betyde et afgørende gennembrud i verificeringen af filmen i løbet af de nærmeste par måneder. 

SUFOI følger udviklingen tæt og vil i næste nummer af UFO-Nyt bringe alle nyheder om filmen. Vi vil derudover også 
omtale den nye officielle, amerikanske rapport om Roswell-sagen, der blev frigivet her i sommer af den amerikanske rigs¬ 
revision. 


Englands bedste ufo-foto 

Læs historien om Englands bedste ufo-billeder, se billederne og døm selv. 














